Lima Penyakit Kesan Penggunaan Media Sosial Yang Kita Semua Ada

Hari-hari kita menggunakan media sosial sehinggakan majoriti masa kita di internet adalah melalui media sosial. Apa yang kita baca semuanya majoritinya datang daripada perkongsian orang ramai sehinggakan enjin carian pun, jarang digunakan.

Ketagihan media sosial ini sebenarnya banyak mewujudkan penyakit-penyakit mental yang sebelum ini belum pernah wujud. Apa yang menakutkan, ramai di antara kita tidak menyedari kita mempunyai penyakit ini.

Menurut Dr.Larry Rosen dalam bukunya iDisorder, majoriti seramai 70% pengguna media sosial akan mengalami masalah ini. Kita sudah terlalu kerap merasakan getaran atau vibrasi telefon kita dalam poket dan terus memeriksa telefon, membuatkan otak kita akan diprogram untuk bertindak balas terhadap getaran itu dengan langkah yang jadi rutin kita.

Bagi mereka yang mengalami masalah ini, ada ketikanya tidak ada telefon dalam poket pun, kita akan secara automatik menganggap ada notifikasi masuk, kerana badan kita merasakan ada getaran-getaran berlaku pada bahagian di mana telefon selalu disimpan. Tindakan refleks ini berlaku kerana otak kita sudah dibiasakan dengan vibrasi dari telefon sehingga kita tidak dapat lagi membezakan gatal pada kulit dengan getaran vibrasi telefon.

Cyberchondria berlaku apabila kita membaca tentang sesuatu penyakit dalam media sosial, kemudian kita melakukan penilaian berdasarkan apa yang kita baca dan akhirnya kita merasakan diri kita mempunyai penyakit tersebut.

Sebagai contoh - anda membaca satu artikel tentang '5 tanda anda mempunyai kanser otak' dan ada dua tanda yang dikongsikan berkait dengan anda. Anda kerap pening dan anda kerap rasa nak pitam. Kebimbangan anda itu ditukarkan menjadi ketakutan di mana anda takut anda betul-betul sakit sehingga mampu membuatkan anda percaya perkara buruk akan terjadi pada anda.

Bila kali terakhir anda ingat nombor telefon individu yang penting pada anda? Itu permulaannya selepas kita mempunyai teknologi buku telefon dalam telefon. Kini, simptom The Google Effect pula menular kerana semakin ramai manusia merasakan yang kita sudah tidak perlu mengingati sesuatu, kerana adanya Google. Otak kita kini mulai menyimpan kurang maklumat berbanding dahulu walaupun maklumat semakin mudah diperolehi.

Kesannya mungkin tidak dirasai sangat ketika ini. Bagaimanapun proses pembelajaran satu masa nanti pasti berubah, apabila pelajar mula tidak mengingati apa yang mereka pelajari kerana kita sudah terbiasa dengan sistem maklumat di hujung jari.

Dalam satu kajian yang dilakukan University of Michigan, perasaan murung didapati meningkat sejajar dengan jumlah masa yang digunakan oleh orang muda di Amerika Syarikat. Ini berlaku kerana orang ramai hanya akan memuat naik perkara baik tentang mereka dalam Facebook - percutian, parti, buat apa dan sebagainya.

Melihat gambaran tersebut mampu membuatkan kita beranggapan orang lain mempunyai kehidupan yang lebih berkualiti berbanding kita, sedangkan perkara itu tidak benar. Menurut kajian tersebut, andai seseorang terlalu memfokuskan dirinya terhadap apa yang dipaparkan di dalam Facebook, memang mudah untuk dia jadi murung. Nasihat penyelidik, jangan percaya apa yang anda lihat dalam Facebook.

Fear of Missing Out (FoMO) atau takut ketinggalan adalah gejala yang semakin kerap melanda pengguna media sosial. FOMO boleh berlaku dalam beberapa cara. Contohnya apabila kita selalu kerap disisihkan daripada acara sedangkan gambar perkongsian rakan telah dimuat naik, yang membuatkan kita tertanya mengapa kita tak dijemput.

FOMO juga berlaku dalam bentuk perbincangan, di mana kita tidak tahu sesuatu isu viral yang menjadi perbualan ramai sedangkan orang lain ketawa berdekah-dekah tentang isu viral yang nampak seperti anda sahaja tak tahu.

Ekoran daripada kegusaran kita tidak mahu 'ketinggalan' itu, kita akan lebih banyak menghabiskan masa kita untuk memastikan diri kita tidak terlepas dari undangan atau isu semasa yang hangat, menjadikan kita sentiasa risau terlepas sesuatu yang dikongsikan.


Bagaimana Neil Armstrong Terpilih Menjadi Manusia Pertama Berjalan di Bulan?

Pada 20 haribulan Julai 1969, sambil berkata 'satu langkah kecil' Neil Armstrong menjadi manusia pertama menjejakkan kaki di atas permukaan bulan. Selepas hampir 48 tahun peristiwa bersejarah ini berlangsung, walau mungkin ada di antara kita yang skeptikal tentang kebenarannya, kejayaan ini merupakan satu kejayaan besar pada bidang kajian angkasa dan kerap menimbulkan persoalan serta perbincangan berkenaannya.

Dalam misi Apollo 11 untuk ke bulan, ada 3 orang angkasawan yang terpilih. Neil Armstrong, Edwin 'Buzz' Aldrin dan Michael Collins, yang namanya agak kurang disebutkan. Collins memang ditugaskan sebagai pemandu jadi hanya ada dua calon yang bakal menjadi manusia pertama memijak bulan, di antara Aldrin dan Armstrong.

Sebelum mereka ke sana pun, soalan itu pernah ditanyakan oleh wartawan - "siapa akan jadi manusia yang pertama?" dengan jawapan yang diberikan ketika itu oleh pihak NASA adalah: perkara itu belum dapat diputuskan.

Ketika satu satu 'Ask Me Anything' melalui laman web Reddit pada 2014, Buzz Aldrin mengakui pada ketika tersebut, dia sebenarnya melobi dirinya sendiri untuk menjadi manusia pertama berjalan di bulan.

Aldrin mengatakan dalam kebanyakan siri latihan yang dijalankan oleh NASA, angkasawan yang akan melakukan 'spacewalk' adalah anggota pasukan yang lebih muda, sementara anggota berpangkat tinggi seperti Neil Armstrong, akan tinggal di dalam kapal bagi mengawasi situasi jika berlaku kecemasan.

Walaupun pandangan Aldrin disokong beberapa pihak NASA, lebih ramai dalam pihak NASA merasakan simbol seorang angkasawan berpangkat komander ekspedisi seperti Neil Armstrong menjadi manusia pertama menjejakkan kaki di atas bulan, mampu memberikan makna yang lebih besar.

Tiga bulan sebelum berlepas ke bulan, NASA mengumumkan Armstrong akan menjadi manusia pertama menjejakkan kaki ke bulan dengan satu alasan teknikal - pada mulanya NASA meramalkan Aldrin akan menjadi manusia pertama di bulan, namun Modul Lunar hanya dapat dibuka pada bahagian sisi pada sebelah Armstrong. Jadi Armstrong 'perlu' menjadi orang pertama keluar dari Modul Lunar tersebut. Itu penjelasan rasmi NASA.

Pengarah Operasi tersebut, Deke Slayton pula mengakui jika mengikut protokol sebenar, Aldrin yang sepatutnya keluar dahulu kemudian Armstrong, namun mereka melakukan perubahan protokol kerana seorang Kommander patut keluar dahulu. Perubahan itu dibuat ketika NASA masih lagi menjalankan ujian dengan Aldrin menjadi individu pertama keluar memijak bulan.

Pendapat Ketua Kawalan Misi tersebut, Chris Kraft pula dalam buku memoirnya, pihak NASA menukar protokol kerana mereka merasakan Armstrong lebih bermampuan mengawal ego yang akan datang menjadi manusia pertama menjejakkan kaki di bulan, lebih baik berbanding Aldrin. Pendapat ini juga disokong oleh seorang angkasawan lain bernama Al Bean.

Kisah ini pasti tidak sah tanpa memperkatakan tentang ayat yang disebut oleh Neil Armstrong sebelum dia menjejakkan kaki di bulan. Frasa 'one small step for a man, one giant leap for a mankind' atau 'satu langkah kecil seorang lelaki, satu langkah besar untuk manusia' yang disebut Neil Armstrong selama ini dipercayai dilakukan dengan spontan.

Selepas kematian Neil Armstrong, pada Disember 2012, abang Neil Armstrong, Dean Armstrong menceritakan tentang satu kisah di mana dia dan adiknya sedang bermain permainan papan bersama, beberapa bulan sebelum berlepas ke bulan.

Neil menghulurkan kepada Dean sehelai kertas yang tertulis 'one small step for a man, one giant leap for a mankind' dan meminta pandangan Dean tentang ungkapan tersebut.

Pendedahan Dean secara jelas mengatakan Neil selama ini berbohong, kerana masyarakat dunia mempercayai ayat tersebut dilontarkan secara spontan oleh Neil.

Dalam semua wawancara dan juga biografi beliau, Neil Armstrong selama ini mengakui ayat ikonik tersebut datang tiba-tiba tanpa dirancang dan pendedahan Dean menimbulkan kontroversi yang amat besar pada komuniti pengkaji dan peminat penjelajahan angkasa.

Pendapat Dean disanggah oleh penulis biografi Neil Armstrong, James R.Hansen serta anak Neil, Rick Armstrong.

Isu apa yang perlu diungkapkan oleh manusia pertama memijak bulan ini sebenarnya sudah lama timbul sebelum kru Apollo 11 berlepas lagi.

Banyak pihak mengeluarkan spekulasi serta cadangan apakah perkataan atau ayat pertama paling sesuai untuk diucapkan ketika menjejakkan kaki di bulan.

Selepas Neil Armstrong disahkan akan menjadi manusia pertama di bulan, beliau diberikan bermacam idea dan cadangan yang datangnya daripada ungkapan Shakespeare, Bible malahan majalah Esquire menerbitkan artikel tentang apa yang perlu disebut ketika itu.

Jadi, jika dakwaan Dean benar, itu semua berlaku kerana masyarakat pada ketika itu sudahpun melobi Neil untuk memilih perkataan terbaik bagi diucapkan pada waktu bersejarah itu. Hendak tak hendak - Neil perlu bersedia dengan ungkapan yang terbaik agar tidak menghampakan orang ramai - yang meletakkan beban pada bahu dia.

Selepas kejayaan operasi Apollo 11, kali terakhir manusia menjejakkan kaki ke bulan adalah ketika operasi Apollo 17, pada bulan Disember 1972.

Jika anda tertanya kenapa dengan kemajuan teknologi yang ada ketika ini, mengapa tidak ada lagi operasi ke bulan dilakukan, jawapannya adalah mudah. NASA tidak mahu pergi ke bulan sekadar untuk sampai ke sana kerana cabarannya sekarang adalah untuk membina koloni di angkasa.

Untuk membina koloni, roket yang diperlukan bagi proses penghantaran pergi balik memerlukan kos yang sangat tinggi dengan keupayaan yang lebih besar . Sehingga kini, NASA masih lagi dalam proses mereka cipta roket yang lebih selamat, pada kos yang berkadaran supaya barang-barang yang diperlukan bagi manusia dapat tinggal di bulan dan mungkin juga planet Marikh, dapat dilakukan.

Why Is It So Hard to Go Back to The Moon?


Inilah Produk Pertama Yang Dipasarkan Oleh Steve Jobs (Produk Haram Untuk Menggodam)

Tahukah anda apakah produk pertama yang dijual oleh Steve Jobs?

Pada tahun 1972, ketika itu Jobs dan rakan baik beliau, Steve Wozniak masih muda, mereka membaca artikel "The Secrets of the Little Blue Box" berkenaan idea seorang penggodam telefon bernama John Draper di dalam majalah Esquire. John Draper seorang legenda dunia komputer zaman lampau, pencipta asal sejenis peranti yang membolehkan panggilan jarak jauh melalui telefon dilakukan secara percuma.

Jobs dan Wozniak cukup tertarik dengan idea tersebut membuatkan mereka ke perpustakaan mencari bagaimana peranti Blue Box tersebut dicipta. Pada satu malam, ketika sedang berada di perpustakaan Standford Linear Accelerator Centre, mereka berdua bertemu dengan sebuah buku terbitan AT&T yang menerangkan segala-galanya.

Menggunakan panduan yang terdapat di dalam buku rujukan tersebut, Steve Wozniak pun mula mereka semula peranti sama. Perancangan mereka berdua, selepas selesai merekacipta peranti Blue-Box mereka sendiri, Steve Jobs ditugaskan untuk memasarkannya, namun sebelum kita masuk ke situ, mari kita belajar apa itu 'Blue Box.'

Blue Box berfungsi dengan mencipta nada ton yang mampu menipu telefon ketika melakukan panggilan jarak jauh. Syarikat AT&T pada masa tersebut menggunakan sambungan berbentuk digital untuk menghubungkan talian yang sedang bersambung. Masalahnya, gelombang komputer yang sedang berhubung dan memproses panggilan jarak jauh berkongsi gelombang yang sama dengan suara yang dihantar semasa panggilan dilakukan.

Blue Box bertugas untuk meniru signal yang dihasilkan oleh komputer AT&T apabila sesuatu panggilan dibuat dan oleh sebab itulah, semua panggilan yang dibuat melalui Blue Box percuma, kerana AT&T menyangkakan sambungan yang berlaku hanyalah antara komputer ke komputer dan tiada panggilan dilakukan.

Semenjak tahun 1960-an lagi Blue Box sudahpun digunakan bagi melakukan proses dail dalam panggilan jarak jauh. Wujud satu lagi peranti yang dinamakan Black Box, yang membolehkan panggilan terus masuk kepada peranti Black Box tanpa dikenakan sebarang bayaran.

Wozniak menghabiskan masanya dengan membina Blue Box ciptaan sendiri sementara Jobs pula pergi menjaja Blue Box pada sesiapa yang berminat. Jobs pada mulanya menjual kepada kawan-kawannya, dengan menjanjikan kemudahan untuk menelefon sesiapa saja di dunia.

Kos pembuatan mereka pada ketika itu adalah sekitar $40, jadi Jobs menjualnya pada harga $150 setiap unit. Dia berjaya menjual beberapa unit Blue Box dengan keuntungan hampir $6000. Untuk perusahaan kecil dengan dua orang pekerja, itu adalah sesuatu yang cukup besar.

Bagaimanapun, Wozniak dan Job mengalami satu insiden di mana seorang lelaki yang disyaki mahu membeli Blue Box, mengacukan pistol pada mereka berdua. Mereka bernasib baik tidak mengalami insiden buruk. Menyangkakan insiden itu petanda buruk akibat kegiatan mereka berdua menjual Blue Box, Jobs dan Wozniak akhirnya mengambil keputusan untuk menghentikan operasi membina dan mengedar Blue Box.

Menurut Jobs dan Wozniak, operasi haram yang mereka jalankan itulah sebenarnya yang menjadi batu asas kepada kerjasama mereka dalam menubuhkan Apple. Andai mereka tidak mengetahui tentang Blue Box, sudah pasti kerjasama beliau dan Wozniak tidak akan kekal lama.

Banyak perkara yang mereka belajar tentang pembuatan peranti dan penjualannya. Hanya dua anak muda, belajar mencipta sesuatu melalui buku, hasil idea yang mereka temui dalam majalah dan pada akhirnya mereka berjaya mengawal infrastruktur yang mempunyai nilai berbillion dollar di seluruh dunia. Kos $40, jual $150 - memang betul-betul Apple.


Bagaimana Orang Malaysia Zaman Dahulu Menunaikan Ibadah Haji?

Menurut sejarah, ibadah haji di negara kita sudah pun berlaku daripada kurun ke 15 lagi. Menurut buku 'Haji di Semenanjung Malaysia : Sejarah dan Perkembangannya' tulisan Mohd.Saleh bin Haji Awang, orang Melayu pertama yang mengerjakan ibadat haji adalah Sultan Melaka, Sultan Alauddin Riayat Shah yang memerintah kesultanan Melaka dari tahun 1477 hingga 1488.

Di dalam 'Hikayat Hang Tuah' pula ada disebutkan Hang Tuah juga sempat menunaikan ibadah haji di Mekah semasa dalam perjalanan ke Rom.

Bagaimanapun, sistem haji pada zaman moden di negara kita kisahnya bermula pada tahun 1923, selepas kerajaan Inggeris yang memerintah Tanah Melayu melantik seorang individu bernama Haji Abdul Majid bin Zainuddin bagi menubuhkan badan yang akan mengendalikan urusan jemaah haji ketika itu.

Semenjak itu statistik jumlah jemaah haji dari Tanah Melayu meningkat ekoran kekukuhan ekonomi masyarakat pada ketika itu, didorong oleh kekuatan harga getah yang melambung naik.

Ini membantu lebih ramai orang Melayu mampu memenuhi ibadah haji namun pengalaman haji mereka cukup berbeza dengan apa yang jemaah kita tempuhi sekarang.

Sejak kurun ke 15 lagi jemaah haji di Tanah Melayu menggunakan pengangkutan kapal untuk ke Mekah. Yang membezakan perjalanan mereka adalah teknologi yang sedia ada mengikut zaman.

Bagi jemaah kurun ke 15, mereka mengharungi perjalanan menggunakan kapal layar sementara berkat teknologi yang ada, jemaah pada zaman sebelum merdeka dapat merasai perjalanan menggunakan kapal stim.

Antara pelabuhan yang kerap digunakan untuk dijadikan pusat pengumpulan jemaah haji ketika itu selain  dari  Temasik (Singapura) adalah Masjid Melayu, Lebuh Acheh yang terletak di Pulau Pinang. Jemaah bagaimanapun terpaksa menunggu di pelabuhan dengan masjid dijadikan rumah persinggahan sebelum kapal yang dinanti tiba. Waktu yang ada diisi dengan sesi mengajar bakal jemaah tentang ibadah haji kaedah memakai ihram dan perkara-perkara lain.

Ketibaan kapal yang mampu memuatkan lebih 1000 penumpang akan mengambil masa perjalanan selama lebih kurang setahun untuk pergi dan balik. Disebabkan kepadatan kapal yang dikongsi bersama jemaah-jemaah dari negara lain, ramai juga bakal jemaah yang jatuh sakit akibat keadaan yang tidak selesa. Pada perjalanan haji 1947 misalnya, 31 orang jemaah meninggal dunia dalam perjalanan sebelum sempat mereka menunaikan fardu haji.

Pada tahun 1936, Pejabat Hal Ehwal Haji melantik syarikat Blue Funnel Line yang mempunyai armada sebanyak 21 buah kapal sebagai kapal rasmi jemaah haji Tanah Melayu. Pada zaman sebelum merdeka pula, syarikat yang dilantik adalah China Navigation Line.

Jemaah pada waktu itu memang diakui akan menggadaikan harta, tanah dan haiwan ternakan untuk ke Mekah. Sehingga 1970-an, kos untuk tambang ke Mekah agak besar bagi masyarakat ketika itu. Dengan kadar RM1,150 bagi kelas 1,RM1,063 bagi kelas 2 dan RM941 bagi kelas 3, tidak hairanlah masyarakat pada ketika itu sanggup bergolok bergadai bagi memastikan salah satu rukun Islam ini dipenuhi.

Selepas selesai menunaikan ibadah haji, bukan semua jemaah yang mahu pulang ke negara kita. Ada yang memilih untuk terus menetap di sana dan yang menyedihkan, ada juga yang meninggal dalam perjalanan pulang, sehingga memerlukan pengebumian di laut.

Kapal yang lebih pantas mula digunakan pada tahun 1950, yang mampu menghantar jemaah dalam tempoh 2 minggu berbanding berbulan lamanya. Bermula pada tahun 1977. jemaah haji di Malaysia tidak lagi menggunakan kapal untuk ke Mekah, dengan penggunaan kapal terbang membuatkan perjalanan menjadi lebih pantas. Tempoh 2 minggu yang perlu ditempuhi dipendekkan menjadi belasan jam sahaja.

Dengan penubuhan Lembaga Tabung Haji pada tahun 1969 pula, urusan jemaah haji menjadi lebih lancar. Ekonomi orang Melayu juga menjadi semakin baik, lantaran kempen untuk menabung bersama Tabung Haji semakin mendapat sambutan, membuatkan keperluan harta benda digadaikan untuk ke Mekah bukan lagi satu kisah yang selalu didengari.

Beberapa puluh tahun dahulu, apabila jemaah berlepas, peluang untuk anak dan keluarga mendengar khabar berita amatlah sukar. Oleh kerana itu, pemberita Malaysia yang bertugas di Mekah akan menyediakan slot khas ucapan jemaah haji Malaysia bagi menghilangkan rindu keluarga yang berada di tanah air.

Kini, walaupun kita sudah ada kemudahan untuk berhubung setiap masa, tradisi ucapan selamat dalam kaca televisyen tetap diteruskan bagi mengingatkan kita semua susah payah pahit getir yang mungkin kita generasi baru tak perlu langsung merasainya.

Andai anda berkelapangan, berkunjunglah ke Galeri Haji Pulau Pinang bagi menyaksikan sendiri sejarah ibadah haji di Malaysia, ketika Pulau Pinang satu masa dahulu pernah bergelar 'Jeddah Kedua' kerana menjadi tempat berkumpul ribuan jemaah haji sebelum mereka berangkat ke Mekah.


5 Syarikat Yang Dinobatkan Selaku Majikan Terbaik Malaysia 2017

Ramai di luar sana pasti mengidamkan pekerjaan yang memberikan anda bukan sekadar gaji yang stabil, malahan faedah atau imbuhan yang lebih baik. Namun begitu bukan semua syarikat mampu menyediakan perkhidmatan yang terbaik bukan sahaja kepada pelanggan, malahan kepada pekerjanya juga.

Tahukah anda syarikat mana yang dinobatkan selaku majikan terbaik di Malaysia bagi tahun 2017? Mari kita lihat sama-sama syarikat manakah yang menjadi majikan terbaik di Malaysia hasil badan penyelidikan Aon.

Pemaju hartanah yang cukup popular ini yang memiliki banyak projek berstatus tinggi di seluruh negara dinobatkan sebagai majikan terbaik di Malaysia bagi tahun kedua berturut selepas memenangi anugerah sama pada tahun 2016. Mempunyai reviu 4.2 daripada pengguna Jobstreet dan 4.5 melalui pengguna Glassdor, Eco World dikatakan mampu memberikan suasana kerja yang kondusif bagi membantu karier anda.

Syarikat kredit ini mendapat 4.4 daripada Jobstreet dan 4.5 daripada Glassdoor. Pekerja AE memuji syarikat ini kerana mampu menyediakan ruang untuk pekerja membina karier secara teratur, mampu memberikan 'work life balance' yang baik pada pekerja serta memberikan banyak faedah tambahan kepada pekerja. Gaji di sana juga dikatakan tinggi.

Syarikat penghantaran ini memang dikenali diseluruh dunia sebagai salah sebuah syarikat yang paling mengutamakan kebajikan pekerja jadi tidak mengejutkan perkara sama juga diamalkan di Malaysia. Diberikan 4.3 bintang di Jobstreet dan 4 bintang di Glassdoor, DHL dikatakan mengutamakan dasar kebajikan pekerja yang mampu menyeimbangkang keperluan pekerja dalam setiap sudut.

Jika disebutkan Gerbang Alaf, pasti anda tertanya-tanya restoran apa tu, tetapi bila disebut McDonald's pasti anda semua tahu. Gerbang Alaf dinobatkan sebagai antara majikan terbaik di Malaysia dengan 4 bintang dari pengguna Jobstreet. Gerbang Alaf dikatakan berjaya mewujudkan suasana pekerjaan yang mementingkan kerjasama erat antara pasukan dan suasana kerja yang baik, walaupun perniagaan utama mereka adalah perniagaan restoran makanan segera.

Syarikat gergasi teknologi Amerika ini mendapat rating paling tinggi di kalangan semua syarikat tersenarai dengan 4.7 dari pengguna Jobstreet. Mari kami senaraikan faedah-faedah yang mereka layak dapat sebagai pekerja Cisco System - perlindungan kesihatan untuk keluarga, waktu bekerja fleksibel, pilihan bekerja dari rumah, bantuan komputer Macbook, tempat letak kereta tersedia, kelab yoga dan badminton, faedah yang sama pada semua peringkat jawatan dan yang paling penting, kopi disediakan setiap pagi.


Bagaimana Bowling Dimainkan Sebelum Adanya Mesin Bowling?

Dalam banyak-banyak sukan, sukan bowlinglah antara sukan yang paling banyak bergantung kepada teknologi moden.

Apabila bola dibaling dan pin dijatuhkan, akan ada mesin robotik yang menyusun semula pin-pin bowling untuk balingan seterusnya. Manakala bola yang telah dibaling pula akan dikembalikan kepada pembaling, tidak lama selepas balingan dibuat.

Jawapannya mudah saja. Teknologi penyusun pin yang diguna pakai sekarang ini dinamakan 'pinsetter' diambil daripada individu-individu yang dilantik untuk menjadi seorang 'pinsetter.'

'Pinsetter' pada zaman dahulu selalunya adalah seorang budak lelaki yang akan mengembalikan dan menyusun semula pin ke kedudukan asal selepas setiap kali balingan dibuat. Bukan itu sahaja, dia juga bertanggungjawab untuk mengembalikan bola kepada pembaling selepas balingan.

'Pinsetter' pada zaman dahulu lebih popular dengan nama 'pin boy' selalunya datang daripada golongan remaja lelaki kerana gajinya rendah, kerjanya pula tidak tetap serta melibatkan kerja manual yang cukup leceh yang bukan menjadi pilihan ramai.

Selain itu, pemain-pemain bowling zaman dulu pula gemar bermain pada waktu malam sehingga awal pagi, yang menyebabkan seseorang itu perlu berjaga dan tidak tidur.

Upah pula dibayar mengikut jumlah set yang ditugaskan dengan kadar biasa 5 sen bagi setiap satu permainan. Bukan satu balingan ye. Kerja ini juga ada risikonya. Pin boy perlu pandai mengelakkan pin yang terbang serta bola yang menghala ke arah kita. Ada juga lorong bowling di mana pin boy terlindung daripada pemandangan pembaling, yang memerlukan pin boy cepat mengangkat pin yang jatuh sebelum balingan seterusnya dilakukan.

Tugas pin boy ini mula pupus pada tahun 1936 selepas seorang pencipta bernama Gottfried Schmidt mencipta mesin yang mampu mengutip dan menggantikan pin bowling dengan lebih efisien dan kini, tidak ada seorang pun budak lelaki perlu menyabung nyawa menyusun semula pin selepas dijatuhkan.

Ketika itu, gaji seorang pin boy dapatlah dalam $2 ke $3 untuk seminggu bekerja, setiap hari dari malam hingga ke awal pagi. Lumayan mungkin pada waktu itu untuk seorang kanak-kanak.


7 Negara Dengan Kadar Kematian Kemalangan Jalan Raya Tertinggi Di Dunia

Kemalangan kenderaan darat merupakan antara sebab utama kematian di seluruh dunia ditambah pula dengan sikap manusia yang tidak peka dan cermat dalam pemanduan mereka. Selain itu, kemalangan jalan raya juga merupakan penyebab kematian kedua tertinggi di Malaysia selepas penyakit jantung. Mari kita lihat Malaysia berada di tangga ke berapa bagi negara dengan kadar kemalangan jalan raya tertinggi.

Iraq terletak di tempat ke-7 mempunyai kadar kematian jalan raya sebanyak 31.5 daripada setiap 100,000 penduduk. Ini bermaksud daripada 100,000 yang tinggal di negara Iraq, 31.5 daripada mereka mengalami kemalangan jalan raya yang membawa kepada kematian. Kadar ini sangat membimbangkan 37.2 juta rakyat negara Iraq kerana ini telah meletakkan mereka dalam keadaan berisiko untuk mati apabila mereka memandu kereta.

Afrika Selatan mempunyai 55.91 juta penduduk berdasarkan maklumat statistik pada tahun 2016 dan daripada jumlah ini ramai juga di antara mereka yang mengalami kemalangan jalan raya akibat daripada pelbagai faktor. Kadar kematian daripada kemalangan jalan raya bagi Afrika Selatan adalah sebanyak 31.9 per 100,000 penduduk. Kadar kematian secara umum pula adalah sebanyak 16.99 per 1000 penduduk bagi negara di benua Afrika ini.

Nigeria merupakan sebuah negara yang agak besar dengan populasi penduduk sebanyak 186 juta berdasarkan statistik daripada tahun 2016. Kadar kematian kemalangan jalan raya di negara benua Afrika ini adalah sebanyak 33.7 per 100,000 penduduk dan ia juga mencatatkan kematian sebanyak 10,050 setahun secara purata. Antara sebab kematian ini berlaku di negara Nigeria ialah pemanduan yang terlalu laju dan keadaan jalan raya yang buruk.

Populasi penduduk negara Iran adalah sebanyak 80.28 juta dan ini menunjukkan peningkatan penduduk yang baik iaitu sebanyak 60 juta berbanding 60 tahun yang lepas. Walau bagaimanapun, ini tidak mengubah fakta bahawa kadar kematian disebabkan kemalangan raya di negara ini adalah antara yang tertinggi di dunia dengan kadar sebanyak 34.1 per 100,000. Kemalangan ini berlaku disebabkan kurang perhatian diberikan kepada faktor keselamatan jalan raya oleh rakyatnya.

Jumlah penduduk negara Venezuela adalah sebanyak 31.57 juta namun ia tidaklah begitu besar jika dibandingkan kadar kematian penduduk negara ini. Caracas, Venezuela mempunyai kadar jenayah tertinggi dan ini memburukkan lagi keadaan kerana kadar kemalangan trafik mereka meningkat disebabkan faktor ini. Negara ini mempunyai kadar kemalangan jalan raya sebanyak 37.2 juta per 100,000 penduduk dan ini membimbangkan presiden dan rakyat negara mereka.

Negara jiran kita berada di tempat kedua dengan kadar kematian trafik sebanyak 38.1 juta per 100,000. Jumlah populasi negara Thailand adalah sebanyak 68.86 juta dan pada tahun 2015 ia mencatatkan hampir 80 kematian setiap hari. Keadaan ini adalah disebabkan kurang ketatnya undang-undang berkaitan memandu ketika mabuk selain pemandu jalan raya negara ini gemar memecut tanpa memikirkan keselamatan mereka dan orang lain.

Republik Dominica merupakan sebuah negara yang terletak di Caribbean dan mempunyai jumlah penduduk seramai 10.65 juta. Kadar kemalangan trafik adalah sebanyak 41.7 per 100,000 dan kemalangan utama negara ini berlaku melibatkan penunggang motosikal.

Faktor utama kematian adalah disebabkan pemanduan yang bahaya seperti ramai remaja membuat "wheelie" di jalan raya. Selain itu, faktor ekonomi juga mempengaruhi kemalangan ini kerana pengguna motosikal adalah lebih banyak berbanding kereta. Kita juga mengetahui motosikal mempunyai risiko lebih tinggi berbanding kereta.

Walaupun Malaysia tidak berada di tempat 10 teratas dalam kadar kemalangan trafik ini, jumlah kematian akibat kemalangan jalan raya bukanlah sesuatu yang boleh dibanggakan. Kita harus sedar yang kadar kematian negara kita merupakan antara tertinggi di dunia. Ini kerana sikap pemandu negara kita yang tidak peka dengan peraturan keselematan jalan raya yang telah ditetapkan.

Sebab utama kematian jalan raya berlaku di negara kita adalah disebabkan pemanduan berbahaya semasa di jalan raya oleh rakyat negara kita. Situasi ini dikeruhkan lagi dengan keadaan jalan raya yang teruk menyebabkan kemalangan lebih mudah berlaku. Kita mempunyai kadar sebanyak 25 kematian per 100,000 penduduk.

Pandulah dengan cermat dan ingatlah orang tersayang semasa memandu kereta ataupun menunggang motosikal. Tidak lupa juga kepada pejalan kaki supaya melintas dengan cermat kerana kemalangan jalan raya juga berlaku bagi pejalan kaki


10 Filem Hollywood Dengan Kutipan Paling Tinggi Dalam Sejarah

Filem adaptasi Disney ini berkisar tentang kisah dongeng klasik, antara seorang putera raksasa yang disumpah menjadi binatang dan seorang gadis cantik yang jatuh hati dengannya. Perkenalan mereka bermula sebaik Belle cuba melepaskan ayahnya yang ditawan Beast. Semasa berada di dalam istana, Belle telah bertemu dengan pekerja istana yang juga terkena sumpahan menjadi pelbagai objek. Mereka berharap Belle mampu menjadi penyelamat kepada situasi tersebut. FIlem bergenre "aksi langsung muzikal" ini dibintangi oleh Emma Watson, Dan Stevens, Luke Evans dan ramai lagi. Ia menelan belanja sebanyak $160 juta.

1.    Dalam tempoh 24 jam, treler filem ini mencapai sekitar 91.8 juta tontonan, menjangkaui jumlah tontonan filem-filem edaran Disney yang lain termasuk "Captain America: Civil War", "Avengers: Age of Ultron", dan "Star Wars: The Force Awakens".

2.    Sebuah babak kontroversi melibatkan salah seorang wataknya, Lefou yang merupakan seorang homoseksual, dilakonkan oleh Josh Gad hampir membuatkan filem ini tidak ditayangkan di Malaysia. Jawatankuasa Rayuan Filem (JKRF) akhirnya meluluskan tayangannya tanpa potongan babak, dibawah klasifikasi P13.

FIlem terbitan Walt Disney Animation Studios ini merupakan filem animasi ke-53 dan terbesar dalam siri filem klasik animasi Walt Disney. Berlatarbelakangkan kisah dongeng Permaisuri Salji oleh Hans Christian Andersen, filem komedi fantasi-muzikal ini mengisahkan tentang sebuah pengembaraan epik seorang puteri yang berani untuk mencari kakaknya yang mempunyai kuasa ais, sehingga menyebabkan kerajaannya berada dalam musim sejuk yang tiada penghujung. Beliau ditemani seorang lelaki gunung yang lasak, rusa peliharaan yang setia dan orang salji.

1.    Memenangi pelbagai anugerah, antaranya Anugerah Akademi untuk kategori filem animasi terbaik mengalahkan filem-filem seperti "The Croods" dan "The Wind Rises".

2.   Runut bunyinya, "Let It Go" berjaya menjual lebih daripada 1 juta salinan dan berada di nombor 1 carta album Billboard 200 selama 5 minggu, yang kali terakhir rekodnya dipegang pada tahun 1998. Ia turut memenangi kategori "Lagu Asal Terbaik" dalam Anugerah Oscar.

3.    Sekuel Frozen 2 sedang dalam pembikinan dan tayangannya dijadualkan pada 27 November 2019.

"Harry Potter and the Deathly Hallows: Part 2" merupakan filem terakhir francais Harry Potter. Ia berkisahkan tentang pertempuran antara kuasa baik dan kuasa jahat dunia sihir, hingga mencetuskan peperangan yang dahsyat. Demi membinasakan "Dark Lord" atau Bangsawan Gelap, Harry, Ron dan Hermione memburu baki Horcruxes Voldemort. Misi ini amat penting dan tiada siapa yang beada dalam keadaan selamat. Harry Potter dipanggil untuk berkorban dimana beliau semakin menghampiri pertarungan akhir dengan Lord Voldemort. FIlem ini turut disertai oleh beberapa orang pelakon terkenal, antaranya adalah Daniel Radcliffe, Emma Watson, Rupert Grint dan ramai lagi.

1.    Sebaik ditayangkan, ia memegang rekod kutipan kasar tertinggi bagi minggu pertama, dengan $169.2 juta, yang sebelum ini dipegang oleh "The Dark Knight", iaitu $158.4 juta pada tahun 2008.

2.    Mempunyai 3 pencalonan bagi Anugerah Akademi dan satu-satunya filem Harry Potter untuk dicalonkan dalam Anugerah Oscar bagi kategori "Anugerah Akademi Solekan dan Penggayaan Rambut Terbaik".

Avengers: Age of Ultron merupakan sekuel kepada filem 2012, The Avengers. Ia adalah sebuah filem superhero berdasarkan pasukan superhero Marvel Comics, Avengers, dihasilkan oleh Marvel Studios. Filem ini dibintangi oleh Robert Downey, Jr., Chris Hemsworth, Mark Ruffalo, Chris Evans, Scarlett Johansson dan ramai lagi pelakon berwibawa.

Ia berkisahkan tentang pasukan Avengers yang dianggotai oleh Tony, Thor, Hulk dan lain-lain, kembali bergabung tenaga sebaik mengetahui program keselamatan ciptaan Tony Stark berada di luar kawalan. Mereka turut dibantu oleh dua lagi individu baru yang mempunyai kuasa luar biasa iaitu Pietro dan Wanda Maximoff. Pasukan Avengers memegang tanggungjawab besar untuk menghalang niat jahat Ultron yang mahu melihat kepupusan manusia dari planet bumi.

2.    Treler filem ini memecah rekod Youtube bagi tontonan tertinggi bagi filem keluaran Marvel, iaitu mencecah 34 juta kali tontonan, sebelum ini dipegang oleh Iron Man 3.

3.    Dua sekuel, "Avengers: Infinity War" dan sebuah lagi yang masih belum diberikan nama dijadual ditayangkan pada Mei 4, 2018 dan Mei 3, 2019.

Furious 7 ialah filem ketujuh dalam francais "Fast and the Furious". Ia mengisahkan tentang Dominic Toretto, Brian O'Conner dan pasukan mereka yang telah dibebaskan dari jenayah terdahulu dalam "Fast & Furious 6". Mereka pulang ke Amerika Syarikat untuk mengalami kehidupan seperti orang biasa. Namun, kedatangan seorang pembunuh pasukan khas, Deckard Shaw (Statham) telah menggugat keselamatan mereka yang ingin membalas dendam ke atas adiknya yang sedang koma.

Sebaik pulang dari London, Dominic Toretto dan krunya diserang oleh abang Owen Shaw, iaitu Deckard yang ingin membalas dendam terhadap pelaku yang bertanggungjawab atas kecederaan adiknya. Apabila Han Seoul-Oh dibunuh di Tokyo, Agent Hobbs dimasukkan ke dalam hospital dan rumah Dominic dimusnahkan. Dia kemudiannya didekati oleh pekerja Black Ops, bernama "Mr. Nobody" yang berjanji akan membantunya dan keluarga untuk mencari Shaw. Namun, syaratnya mereka perlu bersetuju untuk bekerjasama menyelamatkan seorang penggodam, Ramsey dari Mose Jakande, seorang pengganas yang telah membangunkan sebuah program pengawasan yang amat canggih.

Filem ini dibintangi oleh Vin Diesel, Paul Walker, Dwayne Johnson, Michelle Rodriguez, Tyrese Gibson, Chris Bridges, Jordana Brewster, Kurt Russell dan Jason Statham selaku pelakon utama. Ia menelan bajet sebanyak $190 juta.

1.    Mengutip $397.6 juta di seluruh dunia semasa 5 hari pertama tayangan, iaitu pembukaan ketiga terbesar sepanjang masa.

2.    Meraih pendapatan tertinggi dalam francais "The Fast and the Furious", selepas 12 hari.

3. Runut bunyinya, "See You Again" nyanyian Wiz Khalifa bersama penampilan Charlie Puth berada di carta nombor 1 Billboard. Ia juga runut bunyi keempat mengungguli carta muzik Billboard bagi tempoh 12 bulan.

4.    Sejumlah 340 buah kereta telah digunakan sepanjang pembikinan filem ini. 230 buah kereta, termasuk beberapa model Mercedez-Benz, Ford Crown Victoria dan sebuah Mitsubishi Montero telah dimusnahkan.

5.    Filem terakhir Paul Walker yang meninggal dunia akibat nahas jalan raya ketika penggambaran filem ini masih sedang dijalankan. Oleh itu, penggambaran terpaksa ditangguh untuk skripnya dirombak. Saudara mendiang, Caleb dan Cody digunakan untuk menyelesaikan baki babak melibatkan Walker.

Marvel's The Avengers atau The Avengers, ialah filem adiwira berdasarkan komik pasukan adiwira Marvel, diterbitkan oleh Marvel Studios. Filem ini menceritakan bagaimana seorang pengarah organisasi pengaman S.H.I.E.L.D. bernama Nick Fury yang merekrut Iron Man, Captain America, Hulk dan Thor. Ini bagi mewujudkan sebuah pasukan dalam menghentikan penaklukan Bumi oleh saudara Thor, Loki. Pelakonnya terdiri daripada Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Tom Hiddleston, Clark Gregg, Cobie Smulders, Stellan Skarsgård dan Samuel L. Jackson.

1..    Produksi Marvel pertama yang berjaya mencatat jualan tiket $1 bilion, dalam hanya 19 hari.

2.    Adaptasi komik, filem adiwira dan filem Walt Disney Studios yang berjaya meraih kutipan tertinggi.

4.    Mencatat kutipan melebihi kos produksi, iaitu $220 juta hanya 12 hari selepas tayangan.

5.    Filem terpantas mencapai $200 juta, iaitu dalam 3 hari.

6.    Diiktiraf menerusi pelbagai anugerah dan pencalonan, antaranya Anugerah Akademi dan BAFTA untuk kesan visual.

Jurassic World merupakan siri keempat "Jurassic Park", filem sains fiksyen tentang sebuah pengembaraan penuh epik. Idea asal Steven Spielberg ini menceritakan tentang kewujudan sebuah resort mewah yang didatangi puluhan ribu pengunjung bagi meneroka keajaiban dan kegemilangan binatang prasejarah yang mampu berinteraksi dengan mereka.

Claire menggalas tanggungjawab untuk menjaga setiap sudut taman terbesar di dunia itu. Kehadiran dua anak saudaranya menjadi beban buatnya, lalu membuat keputusan untuk membiarkan mereka meneroka taman berkenaan. Pencipta segala dinasour di taman tersebut ialah Dr. Henry Wu. Bagi mengekalkan nilai komersial, beliau terpaksa tampil dengan idea serta inovasi baru saban tahun. Demi memastikan tetamu tidak pernah putus, Dr. Wu sanggup melanggar etika dan batas ilmu sains yang dimilikinya.

Beliau mengubahsuai genetik penciptaan dinasour yang tidak pernah wujud di muka bumi, menerusi Indominus Rex yang kuat dan penuh misteri. Bagi melancarkan proses penilaian makhluk ini serta keselamatan kurungannya, Claire melawat Owen iaitu pakar sifat haiwan. Sebaik Indominus Rex melepaskan diri dari kurungan, dia telah hilang dan lari jauh ke dalam hutan. Oleh itu, nyawa semua makhluk di Jurassic World iaitu dinosaur dan manusia berada dalam keadaan terancam.

Dalam keadaan yang huru-hara, Owen dan Claire menjalankan misi pencarian kedua-dua anak saudara Claire. Para dinasour bebas berkeliaran di darat, udara dan air bagi menyelamatkan nyawa masing-masing. Pelakon filem ini ialah Chris Pratt, Bryce Dallas Howard, Vincent D'Onofrio, Ty Simpkins, Nick Robinson, Omar Sy, BD Wong, dan Irrfan Khan.

1.    Memegang rekod filem terpantas mencapai $1 bilion, dalam hanya 13 hari, mendahului "Furious 7" selama 4 hari pada tahun 2015.

2.    Filem kedua dengan pendapatan paling tinggi pada tahun 2015.

Filem ini merupakan filem Star Wars yang ketujuh, dibintangi oleh Harrison Ford, Mark Hamill, Carrie Fisher, Adam Driver, Daisy Ridley dan ramai lagi. Star Wars: The Force Awakens diedarkan oleh Walt Disney Studios Motion Pictures. Ia menceritakan kejadian yang berlaku 30 tahun selepas trilogi "Return of the Jedi" pada tahun 1983 dimana Darth Vader telah ditumpaskan. Kini, Rey, Finn dan Poe Dameron berjuang bersama kumpulan Resistance, yang dipimpin oleh Rebel Alliance.

Mereka menentang ancaman baru dari Kylo Ren dan First Order yang merupakan pewaris Empayar Galaktik. Salah seorang dari defector berkenaan, Fin terdampar di sebuah planet padang pasir dan berjumpa pula dengan Rey, bersama 'droid' yang menyimpan peta rahsia yang dicari oleh First Order. Kisah tersebut menyaksikan suntikan unsur kemanusiaan dan kasih sayang.

1.    Filem terpantas dengan kutipan kasar $1 bilion dalam masa 12 hari.

2.    Kutipan kasar paling tinggi bagi filem Star Wars, serta filem kedua Star Wars selepas "The Phantom Menace" untuk mencatat $1 bilion.

4.    Filem keluaran Disney dengan kutipan kasar tertinggi, mengalahkan "Marvel's The Avengers".

Titanic merupakan sebuah filem kisah cinta agung yang dikeluarkan oleh 20th Century Fox dan Paramount Pictures. Filem ini berkisahkan tentang nasib malang yang menimpa kapal RMS Titanic ketika pelayaran pertamanya pada tahun 1912. Filem ini memenangi 11 Anugerah Akademi pada tahun 1997, termasuk Filem Terbaik 1997. Pada tahun 2006, Titanic menjadi filem pecah panggung terbaik dalam sejarah perfileman antarabangsa.

Menjelang minggu pertama, jualan tiket mulai habis dengan keuntungan sebanyak AS$28,638,131. Meskipun selepas tiga bulan dilancarkan, ia sama sekali tidak menggugat populariti filem malar hijau ini. Pada Mac 1998, Titanic menjadi filem pertama yang mencecah kutipan lebih AS$1 bilion. Salah satu faktor penyumbang kepada perkara ini ialah ramai penonton yang berulang kali menonton filem Titanic. Malah, jualan lagu, runut bunyi dan buku filem ini turut menjadi tumpuan dan rebutan para peminat.

Filem ini juga merupakan satu-satunya filem yang menduduki 30 filem teratas dalam filem pecah panggung seluruh dunia pada abad ke-20. Ia turut memperoleh lebih dua pertiga sambutan luar Amerika Syarikat dan Kanada.

1.    Filem ini harus dibezakan dengan filem Titanic 1953, mahupun filem televisyen yang mempunyai tajuk yang sama pada 1996.

2.    Titanic berbeza dengan filem lewat 1990-an yang lain. Ia mengambil masa 15 minggu untuk keuntungan hujung minggu menurun kepada 50%. Lazimnya, filem menurun sebanyak 40% dalam hanya seminggu.

3.    Titanic memegang rekod bersama "Ben-Hur" dan "The Lord of the Rings: The Return of the King", bagi filem yang paling menyerlah dalam Anugerah Akademi iaitu memenangi 11 anugerah termasuk anugerah "Filem Terbaik".

4.    Kos pembikinan filem ini ($200 juta) lebih tinggi dari kos pembuatan kapal Titanic yang sebenar ($120-150 juta), biarpun setelah diselaraskan dengan inflasi.

Memegang takhta filem paling laris sepanjang zaman ialah Avatar. Ia merupakan sebuah filem epik cereka sains yang berlatarbelakangkan tahun 2154, dimana manusia terlibat dalam usaha perlombongan rizab galian berharga unobtanium di bulan Pandora dalam sistem bintang Alpha Centauri. Peluasan koloni manusia di situ mengancam kemandirian kaum pribumi Na'vi di Pandora, serta keseluruhan ekosistem bumi.

Jake Sully merupakan seorang bekas marin yang tercedera, kemudian dipaksa untuk berusaha menyelesaikan dan mengeksploitasi Pandora, sebuah bulan eksotik yang kaya dalam kepelbagaian bio. Ia didiami oleh Na'vi, spesis humanoid berketinggian 10 kaki. Selepas Na'vi wanita atau Neytiri menyelamatkan Jake yang terpisah dari kumpulannya, beliau belajar sesuatu yang lebih mendalam tentang planet tersebut. Akhirnya beliau memimpin perlumbaan asli dalam sebuah pertempuran demi berjuang untuk terus hidup.

Filem paling ditunggu-tunggu ini amat cemerlang dari segi teknologi perfileman, pembangunan tayangan 3D dan perfileman stereoskopik, berserta penggunaan kamera yang direka khas untuk filem ini sahaja. Tajuknya, Avatar itu sendiri menyentuh tindakan sesetengah manusia memakai jasad Na'vi rekaan genetik untuk berinteraksi dengan kaum pribumi Pandora. Filem ini dibintangi oleh Sam Worthington, Zoe Saldana, Sigourney Weaver, Michelle Rodriguez dan Stephen Lang.

1.    Filem pertama mencatat kutipan kasar melebihi $2 bilion semasa tayangan pertama, tanpa mengira tayangan kali kedua.

2.    Menelanja kos perbelanjaan rasmi $237 juta, anggaran tidak rasmi ialah $280–310 juta untuk penerbitan sahaja, tidak termasuk tambahan lebih $150 juta bagi tujuan pemasaran.

3.    Memenangi tiga kategori anugerah Oscar iaitu "Sinematografi Terbaik", "Kesan Visual Terbaik" dan "Arahan Seni Terbaik".

4.    Terdiri daripada kira-kira 60% elemen yang dihasilkan oleh komputer, serta hanya 40% aksi langsung dan miniatur tradisional.

5.    Pembikinan ditangguhkan selama 10 tahun kerana bajet cadangannya amat tinggi untuk kesan khas, iaitu sehingga mencecah $400 juta pada ketika itu.

6.    Avatar 2 bakal menemui penonton pada bulan Disember 2020, dan sekuel selanjutnya akan ditayangkan pada tahun 2025.


5 Negara Yang Rakyatnya Paling Ramai Datang Bekerja di Malaysia

Walaupun semakin ramai warga tempatan dialporkan berminat untuk menyertai pekerjaan dalam kerja 3D iaitu 'dirty, dangerous and demeaning', jumlah yang mahu masih rendah jika dibandingkan dengan keperluan pembangunan negara kita.

Jika kami tanya kepada anda, pekerja asing dari mana yang paling ramai apa jawapan anda? Bangladesh, Indonesia atau Myanmar? Mari kita hilangkan kekusutan itu dan semak melalui jawapan yang dikongsi oleh Menteri Sumber Manusia berkenaan jumlah pekerja asing berdaftar di Malaysia, dalam Parlimen.

Pekerja India yang datang ke Malaysia hanya dibenarkan bekerja dalam 5 bidang iaitu pembuatan, perladangan, pertanian, pembinaan dan juga perkhidmatan. Kami rasakan kebanyakan di antara mereka memilih untuk menjadi pekerja dalam perniagaan restoran, khidmat gunting rambut atau sebagai pencuci kereta kerana pekerja India kerap dijumpai dalam perkhidmatan-perkhidmatan itu.

Kerajaan Myanmar telah mengumumkan akan menarik balik penghantaran pekerja mereka ke Malaysia selepas Malaysia secara terbuka menyatakan sokongan ke atas komuniti Rohingya di Rakhine, Myanmar. Seramai 72% pekerja Myanmar bekerja dalam bidang pembuatan, 13% bekerja dalam pembinaan, 11% dalam servis dan selebihnya bekerja dalam bidang pertanian dan perladangan.

Kami sudah kongsikan kisah bagaimana nasib mereka dilayan seperti binatang andai mereka cuba masuk ke Malaysia melalui cara haram dan menurut pandangan, jumlah sebenar mereka mungkin lebih daripada yang dilaporkan. Pada Januari 2017, Kerajaan Malaysia dan Bangladesh telah menandatangani perjanjian untuk membawa masuk seramai 1.5 juta orang pekerja Bangladesh ke Malaysia dalam tempoh 3 tahun bagi menampung penarikan semula pekerja Myanmar dari Malaysia. Jika anda rujuk portal rasmi Jabatan Imigresen Malaysia, warga Bangladesh sebenarnya hanya dibenarkan untuk berkhidmat dalam sektor perladangan sahaja.

Mempunyai sejarah panjang sebagai askar yang membantu mempertahankan negara, warga Nepal di Malaysia ketika ini datang ke Malaysia dan 13,349 bekerja sebagai pengawal keselamatan sementara selebihnya bekerja dalam bidang perhidmatan, pembuatan dan perladangan. Pada bulan Julai 2017, kerajaan Nepal telah mengumumkan akan mencari jalan penyelesaian bagi menyelesaikan masalah 40 ribu warga mereka yang masuk ke Malaysia secara haram.

Majoriti jumlah pekerja asing di Malaysia datangnya daripada negara jiran kita, Indonesia. Kebenaran diberikan kepada pekerja lelaki untuk bekerja dalam semua sektor yang disebutkan di atas kecuali sektor perkilangan manakala tidak wujud had jenis pekerjaan dikenakan ke atas pekerja wanita dari Indonesia.

Jika anda kaji, sejak pertengahan tahun lalu, jumlah pekerja asing kelima-lima negara ini di Malaysia sedang mengalami proses penurunan yang stabil akibat daripada kempen kerajaan melatih warga tempatan berkhidmat dalam sektor-sektor yang memerlukan pekerja. Selain itu faktor tukaran mata wang ringgit juga membuatkan ramai pekerja lebih berminat untuk ke negara-negara lain yang mampu menawarkan gaji lebih besar seperti Singapura dan Australia.

Bagaimanapun, faktor paling besar yang menyumbang penurunan kadar jumlah pekerja asing di Malaysia ini adalah dasar baru kerajaan Malaysia yang mensasarkan 85% tempat dalam sektor pekerjaan yang termasuk dengan bidang 3D itu, dipenuhi warga tempatan sementara selebihnya dipenuhi pekerja asing.


10 Kelab Paling Berjaya Di Eropah

Bola sepak Eropah adalah saingan yang paling kompetitif untuk kelab-kelab bertanding. Merangkumi seluruh benua - dan dikuasai kebanyakannya oleh enam negara. Semua kelab berjuang untuk kejayaan peringkat domestik dan Eropah setiap tahun. Namun, terdapat hanya segelintir kelab yang telah berjaya dan telah benar-benar mengukuhkan status mereka sebagai gergasi Eropah yang sebenar.

Berikut adalah sepuluh pasukan yang unggul di dalam negara masing-masing dan di Eropah berdasarkan piala utama yang dimenangi:

(Tidak termasuk trofi perlawanan tunggal seperti FA Community Shield dan Piala Super UEFA)

Satu daripada hanya dua pasukan Serie A yang termasuk dalam senarai ini adalah gergasi Milan iaitu AC Milan. Setelah melahirkan beberapa pemain hebat seperri Paulo Maldini dan Franco Baresi, Rossoneri adalah kelab bola sepak Eropah kesepuluh paling berjaya dengan memenangi 34 trofi utama.

Jumlah itu termasuk 18 takhta Serie A, 7 gelaran Liga Juara-Juara UEFA (atau Piala Eropah), 5 Piala Itali dan 4 Piala Dunia Kelab FIFA. Gelaran Serie A yang terbaru dimenangi pada 2010/11 dengan gelaran Liga Juara-Juara UEFA terakhir adalah pada musim 2006/07.

Mereka kekal menjadi salah satu pasukan hebat sepanjang masa dan sebuah kelab yang mempunyai sejarah yang kaya, warisan dan menghubungkannya dengan peminat lebih dari hanya bola sepak.

Pasukan 'raksasa' daripada Liga Perdana Inggeris dan salah satu daripada hanya dua pasukan Liga Inggeris dalam senarai ini adalah Manchester United. Lagenda pasukan bola sepak - dan kini salah satu antara yang terkaya di dunia - dimana kejayaan mereka telah 'diperbaharui' dalam dekad kebelakangan ini terima kasih kepada bekas pengurus mereka, Sir Alex Ferguson. Mereka kekal mencabar dalam saingan domestik walaupun kehilangan pengurus lagenda mereka.

Pembangunan belia yang bagus dan pendapatan yang mereka miliki setiap musim, mereka kekal sebagai salah satu daripada pesaing utama di dunia - sentiasa menarik perhatian pemain terbaik untuk menyertai mereka.

Manchester United telah memenangi 41 trofi utama di mana 20 daripadanya adalah dari saingan domestik Inggeris. Mereka telah memenangi 12 Piala FA, 4 Piala Liga, 3 Liga Juara-Juara Uefa(atau Piala Eropah) dan 2 Piala Kelab Dunia FIFA.

Sebuah lagi pasukan Inggeris dalam senarai ini selepas Manchester United adalah saingan utama mereka, Liverpool. Kelab Merseyside ini yang sedang di ambang kebangkitan tidak memenangi Liga Perdana Inggeris - tetapi tetap menjadi salah sebuah pasukan yang hebat sepanjang masa berdasarkan apa yang telah mereka capai pada masa lalu.

Jumlah trofi utama yang dimenangi dengan Manchester United adalah sama dengan 41 kejuaraan, namun kenapa Liverpool berada di atas pesaing mereka adalah kerana mereka telah memenangi lebih banyak Liga Juara-Juara UEFA atau Piala Eropah.

Dengan 18 trofi Liga Inggeris, 7 Piala FA, 8 Piala Liga, 5 Piala Eropah dan 3 Piala UEFA, mereka masih menjadi pasukan yang kuat untuk diperhatikan tetapi hanya kerana masa lalu mereka.

Tidak menghairankan untuk melihat FC Porto dalam senarai ini, memandangkan mereka telah menguasai musim-musim baru di Eropah dan di dalam negara. Sejak tibanya milenium, mereka telah memenangi 9 dari 16 gelaran domestik dan itu cukup untuk menggambarkan tentang bagaimana mereka menguasai liga Portugal.

FC Porto telah memenangi 47 trofi utama dengan 27 takhta Liga Portugal di dalam koleksi. Digabungkan dengan 16 kejuaraan domestik, 2 gelaran Liga Juara-Juara UEFA dan 2 Piala UEFA, mereka merupakan pasukan Portugal kedua yang paling berjaya dalam sejarah sukan ini.

Kejayaan Liga Juara-Juara UEFA terbaru yang mereka kecapi adalah pada 2003/04 di mana mereka mengalahkan Monaco 3-0 di perlawanan akhir. Jose Mourinho adalah pengurus mereka ketika itu dan mengukuhkan reputasinya pada malam tersebut membimbing sebuah pasukan yang tidak diberi harapan untuk mencapai kejayaan itu.

Kelab bola sepak Itali paling berjaya dalam sejarah adalah Juventus. Bianconeri telah memenangi sebanyak 50 trofi utama dan telah berjaya menjadikan semuanya tentang mereka di Serie A dalam dekad yang lalu.

Kelab Turin ini telah memenangi Liga Itali sebanyak 32 kali - setelah memenanginya dalam lima tahun terakhir secara berturut-turut - dan menjuarai Piala Itali sebanyak 11 kali. 2 takhta Liga Juara-Juara, 3 Piala UEFA dan 2 Piala Dunia Kelab FIFA menjadikan mereka kelab keenam yang paling berjaya dalam bola sepak Eropah.

Walaupun mereka diselubungi dengan rasuah dalam dekad yang lalu, mereka telah bangkit semula dan kini menjadi salah satu destinasi yang paling diidamkan untuk sesetengah pemain paling elit di dunia.

FC Bayern Munich dari Jerman adalah kelab yang memiliki banyak rekod yang hebat. Mereka merupakan satu-satunya pasukan Bundesliga dalam senarai ini dan kekal sebagai salah satu daripada pasukan bola sepak terbaik dalam dunia bola sepak. Dengan 53 trofi utama, mereka merupakan pasukan kelima paling berjaya di Eropah.

Bayern telah memenangi takhta Bundesliga dengan rekod sebanyak 26 kali dan Piala Jerman 18 kali. Di peringkat kontinental, mereka telah memenangi Liga Juara-Juara UEFA(atau Piala Eropah) 5 kali, Piala Kelab Dunia FIFA 3 kali dan Piala UEFA sekali.

Mereka juga satu-satunya pasukan dalam bola sepak Eropah untuk melengkapkan semua jenis tiga kejuaraan semusim(treble): Continental Treble (Bundesliga, DFB-pokal, UEFA Champions League) pada 2012/13, Domestic Treble (Bundesliga, DFB-Pokal, DFB-ligapokal) pada 1999/00 dan European Treble (European Cup Winners' Cup, European Cup, UEFA Cup) pada 1966/67.

Satu-satunya kelab Belanda dalam senarai ini tidak lain daripada pasukan penuh bersejarah AFC Ajax yang berpusat di tengah-tengah bandar Amsterdam.

Ajax dikenali sebagai pasukan yang sentiasa bergantung kepada pembangunan belia yang berbakat dan bukannya melalui perbelanjaan yang terlalu tinggi untuk menandatangani pemain asing. Ajax adalah kelab dengan gelaran liga utama kedua tertinggi dalam senarai ini setelah memenangi Eredivisie  sebanyak 33 kali. Tambahan 18 Piala Belanda, 4 Liga Juara-Juara UEFA dan 1 Piala UEFA dan tidak hairan mengapa mereka begitu dihormati dalam dunia bola sepak.

Gergasi Belanda ini memenangi liga domestik empat tahun berturut-turut dari 2011 hingga 2014 di bawah Pengurus Frank de Boer. Kali terakhir mereka memenangi Liga Juara-Juara UEFA adalah pada musim 1994/95.

Mungkin kelab bola sepak kedua paling dikenali dalam dunia pada hari ini dan yang ketiga paling berjaya dalam sejarah sukan ini adalah pasukan La Liga, FC Barcelona. Gergasi Catalan ini sentiasa berada di tahap kejayaan tertinggi sepanjang lima dekad yang lalu dan kekal salah satu daripada dua destinasi utama untuk pemain terbaik di dunia.

Barcelona telah memenangi gelaran La Liga 24 kali, Piala Sepanyol 27 kali, Liga Juara-Juara UEFA 5 kali, Piala UEFA 3 kali dan Piala Kelab Dunia FIFA 2 kali. Dengan kehadiran pemain seperti Neymar (kini di PSG), Lionel Messi, Luis Suarez dan ramai lagi pemain hebat yang lain, ia kelihatan seperti mereka berpotensi mengatasi pasukan lain untuk berada di kedudukan nombor 1 dalam senarai ini dalam beberapa tahun yang akan datang.

Titik perubahan mereka adalah di bawah bekas pemain dan pengurus Johan Cruyff dan menjadi sebuah pasukan yang boleh dianggap terbaik pernah dilihat sepanjang sejarah bola sepak di bawah kendalian bekas pengurus Pep Guardiola.

Gergasi Portugal, SL Benfica, mungkin bukan yang sangat terkenal dalam dunia bola sepak dunia pada hari ini tetapi kelab ini telah memenangi gelaran Liga domestik terbanyak dalam senarai ini yang sukar dibayangkan iaitu 35 kejuaraan Liga Portugal. Bukan itu sahaja, mereka juga telah memenangi Piala Portugal dengan rekod sebanyak 25 kali dan tidak hairan mengapa mereka berada di kedudukan yang tinggi dalam senarai ini.

Masih gagal menterjemahkan kehebatan domestik ke peringkat Eropah, mereka hanya memenangi Piala Eropah sebanyak 2 kali dan ia adalah pada 1960/61 dan 1961/62. Benfica dan Porto kekal dua pasukan terbaik di Eropah yang sentiasa menghasilkan beberapa pemain muda terbaik Amerika Selatan. Sistem pencarian bakat mereka di Liga Amerika Latin tidak dapat ditandingi dan mereka berkembang maju di dalam negara dengan wang yang dihasilkan selepas menjual pemain yang sangat berbakat.

Kelab bola sepak paling terkenal di dunia, kelab bola sepak yang paling berharga di dunia, kelab bola sepak terkaya di dunia dan merekalah kelab yang paling berjaya di dunia.

Los Blancos memiliki 68 trofi kejuaraan utama, 32 daripadanya ialah gelaran domestik Sepanyol . Mereka telah memenangi Piala Sepanyol 19 kali dan Liga Juara-Juara UEFA dengan rekod  sebanyak 11 kali. 4 kejuaraan Piala Kelab Dunia FIFA Kelab dan 2 Piala UEFA menjadikan mereka kelab yang paling 'mesra' dengan kejayaan.

Mereka telah memenangi Liga Juara-Juara dua kali dalam tempoh tiga musim terakhir dan mereka mampu untuk menambah lagi koleksi kejuaraan di dalan kabinet trofi mereka di masa hadapan.


'Unseen, Unheard, Unknown' - Kisah Kultus 'The Family' di Australia

Pada 1961, seorang guru yoga bernama Anne Hamilton-Byrne berdiri di hadapan rumah Dr. Raynor Johnson, pengetua Melbourne University Queens College tanpa diundang. Melihat wanita itu berdiri di hadapan rumahnya, Dr. Raynor menjemput Anne masuk ke dalam rumahnya lalu menghidangkan teh panas.

Mereka berbual-bual dengan Anne cuba meyakinkan Dr. Raynor yang beliau mempunyai kebolehan untuk melihat ke masa hadapan. Dr. Raynor ketika itu entah mengapa, mula terpukau dengan kisah-kisah yang Anne, adalah kelahiran semula Jesus Christ sebagai seorang wanita. Rancangan Anne meyakinkan Dr. Raynor, seorang ahli akademik terulung di Melbourne ketika itu, rmenjadikan kisah ini menemui batu lonjakan yang dicari Anne selama ini.

Spiritualiti  ketika itu sedang meningkat popular dalam bidang sains dan Dr. Raynor yang baru bersara, mahu meneruskan kerjayanya mendidik. Mendengar tawaran Anne, dia berpindah ke daerah Ferny Cheek, menginap di sebuah villa yang dinamakan Santiniketan, berdekatan dengan kawasan di mana Anne Hamilton-Byrne tinggal. Di Villa Santiniketan, lahirlah sebuah kumpulan ajaran sesat yang digelarkan 'The Family.'

Anne mula mengajar yoga pada awal 1960 ketika era awal kemasukan yoga ke Australia. Pelajarnya adalah wanita-wanita pertengahan umur yang datang dalam keluarga pertengahan. Menggunakan kepintaran beliau menasihati pelajar-pelajarnya yang terlibat dalam masalah rumah tangga, Anne membina kepercayaan kukuh antara dia dan pelajar-pelajarnya. Isu feminis, perceraian dan masalah seks songsang yang kerap kali menjadikan pelajarnya sebagai mangsa, menjadi perbualan mereka guru dan murid. Pelajar-pelajar inilah yang menjadi pengikut pertama The Family.

Dengan kemasukan Dr. Raynor yang mempunyai pengaruh besar pada masyarakat ketika itu, golongan-golongan kaya dan berpengaruh mula terpanggil untuk menyertai kelas yoga Anne. Kesempatan itu diguna oleh Anne untuk menyampaikan peringatan-peringatan pada pelajarnya, sambil dia perlahan-lahan mengutip duit derma.

Kisah silam Anne Hamilton-Byrne atau nama sebenarnya Evelyn Edwards, cukup tragik. Lahir pada 1921, dia membesar dalam keluarga peladang di kawasan yang terletak  dua jam dari Melbourne. Ibunya menetap di wad mental selama 27 tahun selepas membakar rambutnya di tengah-tengah jalan. Ayahnya pula bekerja sebagai pekerja yang merantau merata-rata, jadi Anne banyak menghabiskan masa di rumah anak yatim yang menjaganya.

Dia berkahwin kali pertama ketika usianya 20 tahun namun suaminya meninggal dunia kemalangan jalan raya, meninggalkan Anne dengan seorang anak perempuan. Perkahwinan mereka sudah beberapa kali mengalami keguguran janin selepas kelahiran anak pertama. Atas rasa kecewa, suaminya mengambil keputusan mahu mendapatkan seorang anak angkat, sebelum insiden kemalangan meragut nyawa suaminya.

'The Family' mengambil anak angkat pertama pada tahun 1970, hasil dari kerjasama semua pengikut Anne yang kini bekerja di hospital. Bayi lahir luar nikah diseludup keluar dari hospital tanpa pengetahuan ibunya, dengan sijil kelahiran semuanya disiapkan oleh pengikut Anne yang taat. Jururawat, doktor, peguam, pegawai kerajaan, ramai yang menjadi pengikut setia beliau memudahkan pelbagai urusan yang dikehendaki.

Kesemua bayi atau anak kecil yang dijaga oleh Anne selepas itu, akan diberitahu yang dia adalah anak kandung Anne. Mereka diajar untuk menghormati Anne sebagai ibu kerana mereka adalah insan-insan terpilih yang akan memulakan semula dunia selepas kiamat berlaku. Rambut setiap anak-anak itu akan diwarnakan putih platinum dan diajar hidup sebagai adik beradik sebenar. Anne kerap mengingatkan mereka yang dia adalah Jesus Christ yang lahir semula.

Jumlah anak angkat Anne meningkat kepada 28 orang hasil penculikan dan penyeludupan bayi dari hospital ataupun 'sedekah' pengikut-pengikut Anne. Semua kanak-kanak diwajibkan bersekolah di rumah dengan sebarang bentuk pelanggaran disiplin akan dikenakan hukuman fizikal. Anne atau penjaga-penjaga yang dilantik akan memukul kanak-kanak tersebut sebagai hukuman dan akan dibiarkan lapar apabila ada berlaku sesuatu yang tidak digemari Anne.

Untuk memudahkan urusan, semua kanak-kanak akan diberikan ubat-ubatan setiap hari seperti valium bagi menenangkan mereka. Apabila seseorang kanak-kanak mencapai umur 14 tahun, dia akan melalui upacara dimana dia akan dibekalkan dengan pil LSD yang akan menyebabkan kanak-kanak meningkat remaja itu khayal berhari-hari tanpa henti. Begitulah taktik sama bagaimana Anne mengawal pengikut-pengikutnya yang lain dan sudah dewasa.

Memberi peringatan dengan mencampurkan ajaran Kristian, kepercayaan mistik timur serta peringatan tentang hari terakhir bumi, Anne memujuk semua pengikutnya mengambil pil LSD setiap hari dalam upacara ritual mereka. Apabila itu berlaku, mudah bagi Anne mengawal apa yang mereka fikir, pakai, makan, pasangan dan lakukan.

Hakikatnya bagi pengikut The Family, Anne adalah panduan hidup mereka.

Hanya pada tahun 1987 polis Australia berjaya menemui lokasi rahsia The Family, hasil laporan Sarah Hamilton-Byrne, salah seorang anak angkat Anne yang berjaya melarikan diri. Pada ketika itu Anne dan suaminya tidak berada di Australia.

Ekoran serbuan pihak polis dan waran tangkap ke atasnya, dia melarikan diri ke Amerika Syarikat menyebabkan polis Australia terpaksa bekerjasama dengan FBI dan pihak berkuasa UK bagi menjejaki beliau. Pada Jun 1993, Anne Hamilton-Byrne ditangkap di New York, lalu dihantar semula ke Australia untuk perbicaraan.

Melalui operasi The Family, harta terkumpul Anne dianggarkan berjumlah RM499 juta melalui koleksi hartanah, tanah dan wang ringgit yang didermakan oleh pengikut-pengikutnya. Apa yang dikesalkan, Anne tidak dapat disabitkan bersalah dalam kebanyakan pertuduhan. Dia hanya disabitkan kesalahan memalsukan sijil kelahiran dengan denda AUD5000.

Ketika zaman mewahnya, dia tanpa segan-segan memperagakan kekayaan yang diperolehi dari pengikutnya, dengan gemar mengenakan rantai mutiara dan memakai minyak wangi berjenama Chanel.

Bagi Dr. Raynor Johnson pula, nasibnya menjadi lebih buruk selepas didapati terlibat dengan kultus The Family ini.Dia meninggal pada tahun 1987, tidak lama selepas kegiatan 27 tahun lebih  mereka terbongkar. Namanya yang digunakan untuk salah satu sayap bangunan Melbourne University College telah ditarik semula. Dalam diarinya yang didedahkan kepada wartawan, beliau mengakui percaya dirinya adalah penjelmaan semula John the Baptist dan makhluk asing akan menyerang bumi.

Beberapa orang pengikut The Family telah membunuh diri akibat tekanan. Sehingga 2013, dilaporkan berlaku perebutan kuasa di antara saki baki ahli kumpulan The Family dalam menentukan siapa sepatutnya naik menggantikan Anne Hamilton-Byrne.

Tidak ramai wanita dalam dunia yang berjaya mengasaskan dan memimpin kumpulan ajaran sesat. Kini berumur 96 tahun, Anne sudah 12 tahun tinggal di rumah jagaan orang-orang tua di Melbourne, akibat penyakit demensia. Dia juga sudah mengalami hilang ingatan yang teruk yang tidak memungkinkan penjelasan lebih lanjut mengapa 'The Family' ditubuhkan, datang daripada tuan punya badannya sendiri.

Apabila disoal apa rahsia beliau berjaya membuatkan ramai orang tertarik, Anne hanya menjawab yang rasa cintanya pada orang lain membuatkan mereka sanggup mengikutnya.

Setiap kali bertemu pengikut berpotensi, Anne tetap akan melakukan satu tindakan yang sama. Dia akan memandang individu itu dengan renungan yang lembut dan berkata : "saya sudah lama menunggu kedatangan anda, kerana anda istimewa."


5 Fakta Sains Yang Sudah Tertulis Dalam Al-Quran

Kalau kita mengkaji Al-Quran, banyak perkara yang kita akan saksikan atau yang kita lakukan sudah diterangkan dalam Al-Quran. Walaupun kita tahu tentang kebaikan membaca Al-Quran, tetapi masih banyak intipati Al-Quran yang patut kita pelajari. Dengan mempelajari isi kandungan Al-Quran, kita akan lebih memahami dunia termasuk jugak perkara-perkara yang ditemui oleh ahli sains.

Ahli biologi menemukan bahawa manusia terjadi daripada gabungan sperma yang datang dari air mani dan ovum (telur) yang dikeluarkan daripada ovari kaum hawa. Gabungan sperma dan ovum ini membentuk zigot yang seterusnya membentuk embrio. Proses pembentukan ini kemudian diteruskan daripada segumpal darah sehingga bayi yang ada dalam kandungan ditiupkan roh.

Penemuan para ilmuwan barat ini berlaku pada tahun 1940 tetapi proses telah tertulis dalam Al-Quran sejak zaman Rasulullah S.A.W lagi. Ada antara ilmuwan memeluk Islam setelah mendapat tahu bahawa kebenaran yang tertulis dalam Islam dan ini menunjukkan betapa hebat Al-Quran.

Kejadian manusia ini tertulis dalam Al-Quran dan dalam surah yang berikut cukup jelas menerangkan tentang manusia. Surah Al-Mukminun Ayat 12-14

12. "Dan sesungguhnya Kami telah menciptakan manusia dari suatu saripati (berasal) dari tanah."

13. "Kemudian Kami jadikan saripati itu air mani (yang disimpan) dalam tempat yang kokoh (rahim)"

14 "Kemudian air mani itu Kami jadikan segumpal darah, lalu segumpal darah itu Kami jadikan segumpal daging, dan segumpal daging itu Kami jadikan tulang belulang, lalu tulang belulang itu Kami bungkus dengan daging. Kemudian Kami jadikan dia makhluk yang (berbentuk) lain. Maka Maha sucilah Allah, Pencipta Yang Paling Baik."

Para saintis menemui bahawa planet-planet mengelilingi matahari manakala bulan pula mengelilingi bumi. Mereka juga menerangkan bahawa planet-planet dan bintang-bintang ini mempunyai garis peredarannya yang tersendiri. Penemuan oleh saintis ini merupakan satu penemuan yang begitu hebat.

Walaupun sehebat mana pun penemuan ini, ia sudah tercatat dalam Al-Quran. Bukan itu sahaja, Al-Quran juga menerangkan fenomena alam ini dengan begitu teliti satu per satu. Diterangkan dalam Al-Quran bahawa matahari dan bulan bukan sahaja bergerak, tetapi ia mempunyai paksi atau garis peredarannya yang tersendiri. Begitu terperinci penerangan yang dijelaskan oleh Al-Quran namun masih ada ramai yang tidak mahu beriman.

Penerangan ini tercatat dalam Surah Al-Anbiya ayat 33 dan Surah Yasin ayat 38 seperti berikut:

"33. Dan Dialah yang telah menciptakan malam dan siang, matahari dan bulan. Masing-masing dari keduanya itu beredar di dalam garis edarnya." Al-Anbiya

"38. Dan matahari berjalan di tempat peredarannya. Demikianlah ketetapan Yang Maha Perkasa lagi Maha Mengetahui." Yasin

Seorang ahli fizik daripada Rusia, Alexander Friedmann dan ahli kosmologi daripada Belgium, George Lemaitre mengeluarkan satu teori bahawa alam semesta terus berkembang dan teori ini disokong oleh data persamaan matematik. Penemuan yang berlaku pada awal abad ke-20 juga disokong oleh ahli kosmologi terkenal, Stephen Hawking dalam perjalanannya mencari permulaannya alam semesta.

Penemuan ini juga tertulis dalam Al-Quran membuktikan bahawa Islam merupakan agama yang benar kerana sudah banyak penemuan dijumpai yang sudah diketahui oleh umat Islam. Namun, penemuan ini masih lagi tidak berjaya meyakinkan ahli kosmologi yang rata-ratanya tidak mempercayai Tuhan atau atheis.

"47. Dan langit itu Kami bangun dengan kekuasaan (Kami) dan sesungguhnya Kami benar-benar meluaskannya."

Besi yang kita banyak manfaatkan hari ini sebenarnya tidak dibuat di bumi atau galaksi kita. Ini kerana Bima Sakti yang kita tinggal pada hari ini tidak mampu dan tidak mempunyai struktur yang sesuai untuk menghasilkan besi. Sebenarnya besi diturunkan ke bumi setelah ia dihasilkan di bintang-bintang luar yang sangat jauh.

Ahli astronomi moden juga menerangkan bahawa logam besi yang ditemukan di bumi sebenarnya berasal dari bintang-bintang raksasa di angkasa luar. Logam berat ini dihasilkan dalam bintang-bintang raksasa ini disebabkan faktor kesesuaiannya menahan suhu yang tinggi dan sebagainya.

Rahsia besi ini sudah tertulis dalam Al-Quran di mana ayat ini dengan jelas menerangkan bahawa besi "diturunkan" bukan dijadikan. Dalam surah ini juga menjelaskan bahawa manusia akan menggunakan besi ini kerana "manfaat" yang ada besi kerana sifatnya yang "kuat".

"…Dan Kami turunkan besi yang padanya terdapat kekuatan yang hebat dan berbagai manfaat bagi manusia …."

Manusia mempunyai tubuh badan yang berbeza setiap seorang walaupun terdapat 7 billion manusia di bumi ini. Malah ini hanya manusia zaman sekarang, tidak dikira lagi manusia yang datang daripada zaman sebelum ini setelah manusia hidup di bumi berapa ribu tahun yang lalu. Bayangkan setiap manusia ini mempunyai cap jari yang berbeza setiap orang.

Perbezaan cap jari ini dimanfaatkan oleh ahli ilmuwan untuk mencipta alat-alat yang mampu mengesan cap jari setiap orang. Cap jari juga banyak digunakan untuk meningkat tahap sekuriti dalam pelbagai alat seperti Iphone, kad pengenalan dan sebagainya. Kekuasaan Allah mencipta cap jari setiap orang dalam bentuk berbeza ini sungguh hebat dan sangat unik.

Dalam ayat Al-Quran jelaskan menerangkan bahawa Allah mampu menyusun jari-jari kita dengan sempurna dan tidak satu lengkungan jari kita yang sama dengan orang lain walaupun kembar kita sendiri.

"3. Apakah manusia mengira, bahwa Kami tidak akan mengumpulkan (kembali) tulang belulangnya?"

"4. Bukan demikian, sebenarnya Kami kuasa menyusun (kembali) jari jemarinya dengan sempurna."

Masih banyak ayat Al-Quran yang dapat menerangkan penemuan sains dan bukan 5 bukti ini sahaja. Jika anda berminat, boleh mencarinya di internet agar kita dapat meningkatkan iman kita kerana penemuan ini membuktikan dan meyakinkan kita tentang kewujudan Allah.


7 Amalan Mudah Yang Dapat Panjangkan Hayat Anda

Malaysia terletak di antara negara tertinggi bagi kadar obesiti dan ini berlaku disebabkan gaya hidup yang tidak sihat diamalkan oleh rakyat. Kita perlulah lebih proaktif dalam menyelesaikan masalah kesihatan ini jadi hari ini iluminasi.com ingin berkongsi sedikit sebanyak amalan yang mampu meningkat jangka hayat kita.

Berdasarkan maklumat yang kami dapat daripada kajian oleh Dr Xand van Tulleken bersama sebuah syarikat kesihatan di Sweden, terdapat 7 amalan mudah yang anda boleh amalkan untuk terus hidup dalam gaya hidup sihat. Amalan ini begitu mudah dan tidak memerlukan anda untuk melakukan senaman berat setiap hari dan sebagainya.

Berdasarkan Dr Xand van Tulleken, mandi sejuk dapat mengurangkan stres dalam badan kerana mandi sejuk akan bertindak seperti anda sedang bersenam untuk merangsang badan anda. Fakta ini disokong oleh kajian Institut Kajian Perubatan Garvan, Sydney, Australia yang telah mengeluarkan jurnal tentang Metabolisma Sel pada tahun 2014.

Dalam jurnal tersebut, banyak saintis yang telah menemui fakta bahawa jika anda menggigil, ia akan merangsang penukaran lemak putih kepada lemak perang. Lemak putih merupakan tenaga  yang disimpan dalam bentuk lemak manakala lemak perang merupakan tenaga bersedia untuk digunakan atau lemak yang dibakar.

Apa-apa pun anda lakukan, pastikan anda mendapatkan tidur yang cukup serta tidak berjaga sehingga lewat pagi. Walaupun jika anda kehilangan 30 minit tidur sehari, ini boleh membawa kepada obesiti berdasarkan kajian oleh saintis daripada Kolej Perubatan Weill Cornell di Doha, Qatar.

Kadang-kadang disebabkan komitmen kerja dan sosial, ramai orang yang menangguh waktu tidur sehingga mereka mengumpul "jangan berhutang tidur boleh cepat tua" yang banyak pada hari minggu dan menggantikannya semula pada hujung minggu. Namun, menurut kajian, ini akan mengganggu metabolisma badan dalam jangka masa yang panjang. Lebih buruk lagi, ia bukan sahaja menyebabkan 2 jenis penyakit diabetes, tetapi memburukkan tahap penyakit ini.

Walaupun ramai yang tahu dengan amalan minum air ini tetapi ramai yang mengambil mudah dengan amalan ini kerana menganggap "aku sudah tahu, tak perlu ingatkan". Namun, ramai yang hanya tahu amalan ini tetapi tidak mengetahui sebab kenapa kita perlu kekal terhidrasi.

Antara sebab utamanya ialah anda perlu memastikan pergerakan usus anda berjalanan dengan lancar selain dapat mengelakkan sembelit. Minum air sebelum berak dapat memudahkan proses membuang "hajat" dan ini dapat mengelakkan diri anda daripada mendapat pelbagai penyakit.

Sembelit menjejaskan 1 daripada 7 orang dewasa dan ia juga penyebab utama buasir, usus bengkak dan berdarah. Selain itu, berdasarkan kajian oleh saintis di Kolej Gastroenterologi Amerika pada tahun 2012 melaporkan penyakit sembelit kronik akan meningkatkan kebarangkalian untuk anda mendapat kanser usus. Minum air yang banyak dan berak setiap pagi mampu mengelakkan masalah ini.

Penyakit kardiovaskular (melibatkan jantung) terutama penyakit jantung iskemia merupakan penyebab utama kematian di Malaysia. Salah satu faktor utama ialah mempunyai tinggi kandungan lipoprotein berkepadatan rendah atau lebih dikenali sebagai kolesterol "jahat". Ini menyebabkan kolesterol terlekat di dinding saluran darah anda dan apabila saluran ini tersumbat, anda akan mendapat penyakit jantung.

Mengetahui tahap kolestrol dalam badan anda akan meningkatkan motivasi untuk anda bersenam kerana anda pasti mahu mengekalkan tahap kolesterol di tahap yang selamat. Dengan mengambil ujian darah yang kerap, anda akan lebih memahami tentang gaya hidup yang anda perlu amalkan seperti berapa kerap anda harus bersenam.

Berdasarkan kajian di Sepanyol, pengambilan kopi yang tinggi terutamanya kepada mereka yang berumur 45 tahun ke atas dikaitkan dengan kadar kematian yang rendah. Dr Adela Navarro, seorang kardiologis di Hospital de Navarra, Sepanyol berkata bahawa dengan meminum 4 cawan kopi merupakan sebahagian daripada diet sihat untuk orang yang sihat.

Kajian ini menyokong kajian yang dilakukan sebelumnya oleh Universiti California Selatan yang menemukan maklumat bahawa meminum kopi dapat mengurangkan kebarangkalian untuk anda mendapat penyakit jantung, kanser, strok, diabetes dan penyakit buah pinggang.

Bagi umat Islam, puasa merupakan sesuatu yang bermanfaat bagi kita dan ini juga dibuktikan oleh saintis di Institut Pusat Perubatan Jantung Intermountain di Utah. Namun, puasa juga harus dilakukan secara kadar yang tepat kerana puasa setiap hari akan menjejaskan kesihatan anda.

Dr van Tulleken berkata bahawa rutin puasa secara berkala bukan sahaja dapat mengurangkan kadar risiko untuk mendapat penyakit koronari saluran darah (sejenis penyakit jantung) tetapi dapat juga mengurangkan kebarangkalian anda mendapat diabetes. Puasa juga dapat perubahan yang ketara bagi tahap kolesterol darah seseorang.

Memakan telur banyak dikaitkan dengan kolesterol yang tinggi namun nasihat rasmi oleh Yayasan Jantung British mengatakan bahawa memakan sebiji telur sehari tidak akan meningkatkan risiko yang tinggi bagi penyakit jantung sebaliknya ia merupakan diet sihat yang anda perlu amalkan. Disarankan sebiji sehari atas sebab yang wajar, jika berlebihan sudah tentu akan menyebabkan macam-macam penyakit.

Telur merupakan sumber utama mendapat asid folik, iaitu sejenis bahan kimia atau asid yang boleh mengurangkan risiko untuk mendapat strok. Ini merupakan kajian yang dibuat oleh saintis daripada Hospital Pertama Universiti Peking, Beijing, China dan laporan rasmi telah dibuat pada tahun 2015.


Facebook Mahu Anda Muat Naik Gambar Bersifat Peribadi Kepada Mereka Demi Keselamatan

Facebook mahu gambar anda tanpa berpakaian seurat benang pun. Ya.

Atas masalah-masalah penyebaran gambar lucah akibat dendam yang kerap berlaku dalam internet, dengan lebih 54,000 kes setiap bulan dilaporkan di Facebook sahaja, Facebook telah mengenal pasti langkah terbaik untuk mereka mengawal gejala itu.

Pengguna diminta menghantar gambar anda dalam keadaan berbogel melalui aplikasi Messenger, yang pengguna rasakan mungkin akan disebarkan oleh pihak bertanggungjawab. Dengan mempunyai pengkalan data gambar lucah individu ini, Facebook akan dapat mengenal pasti adakah gambar-gambar disebarkan pada masa hadapan.

Lagi sekali kami katakan, ini bukan berita palsu. Ini betul. Sistem data ini sedang diuji di Australia dengan bantuan pengguna-pengguna Facebook di sana dan jika berjaya, ujian akan diteruskan di Amerika Syarikat, United Kingdom dan Kanada.

Ujian yang sedang dijalankan dapat mengenal pasti gambar yang telah dimuat naik oleh pengguna tanpa Facebook menyimpan gambar sebenar di dalam pengkalan data mereka. Facebook hanya menyimpan data tersebut dalam bentuk 'hash' - teknologi digital yang mirip dengan sistem cap jari bagi imej dan apabila berlaku muat naik 'hash' yang serupa, Facebook akan dapat membuang imej tersebut sebelum tersebar lebih luas.

Teknologi sama juga digunakan sehingga kini untuk menyekat pornografi bawah umur dan juga sebaran media berkaitan keganasan.

Rakyat Australia yang risau imej atau video mereka dimuat naik dan disebarkan boleh menyertai ujian ini di Australia, boleh menghubungi Suruhanjaya Keselamatan Elektronik Australia yang akan mengesahkan permohonan itu sebelum pengguna dibenarkan memuat naik gambar lucah mereka.

Gambar tersebut akan sampai pada Facebook dalam bentuk dikaburkan dan kemudiannya Facebook akan meletakkan data 'hash' pada gambar tersebut. Gambar yang dikaburkan ketika dimuat naik itu akan tinggal dalam storan Facebook buat sementara bagi menjalani ujian pengesahan.

Bagi kita rakyat Malaysia, rasanya kerosakan akhlak kita tidaklah sampai ke tahap memerlukan kita sendiri memuat naik gambar lucah kita kan? Walau apa pun tahap keselamatan yang bakal diperkenalkan oleh Facebook bagi membendung masalah penyebaran media lucah kerana dendam, harus diingatlah satu-satunya gambar lucah peribadi yang selamat, adalah gambar yang tidak kita ambil.

Elakkan zina, elakkan mengambil atau diambil gambar lucah kita, semuanya akan lebih selamat. Tak perlu dah kita beri Facebook gambar lucah kita hanya untuk rasa selamat.


Apa Yang Sedang Berlaku di Arab Saudi Ketika Ini?

Pasti ramai yang mengikuti pergolakan yang sedang berlaku di Arab Saudi ketika ini. Untuk memahami krisis yang melanda Arab Saudi agak sukar, kerana kisahnya agak panjang jadi berikut adalah fakta-fakta penting berkenaan krisis politik Arab Saudi.

Majoriti berpendapat semua ini berpunca dari tindakan Putera Mohammed bin Salman mahu mengukuhkan kuasanya sebelum dia menaiki takhta kerajaan Arab Saudi. Menteri Pertahanan paling muda di dunia pada usia 32 tahun, dia menjadi pewaris kepada kerajaan Arab Saudi secara rasmi pada bulan Jun 2017.

Putera Mohammed sudah banyak kali menyatakan yang dia akan membersihkan Arab Saudi daripada korupsi yang telah lama berlaku, mengurangkan pengaruh Iran di Timur Tengah dan juga meminimakan kebergantungan ekonomi Arab Saudi pada minyak.

Langkah pembersihan Putera Mohammed bermula dengan perletakan jawatan Perdana Menteri Lebanon, Saad al-Hariri yang menyebabkan politik Lebanon bergolak.

Saad al-Hariri adalah sekutu kuat Arab Saudi dan salah seorang ahli politik Sunni paling berpengaruh di Lebanon. Dalam kerajaan Lebanon yang dipimpinnya, kerajaan Lebanon terdiri daripada kerajaan campuran yang juga disertai oleh Hezbollah, kumpulan militan yang disokong kuat pihak Iran.

Arab Saudi dan Iran memang sudah lama berusaha menjadikan Lebanon sebagai proksi negara mereka dan Saad al-Hariri kerap dikatakan seorang 'ejen Saudi' di dalam kerajaan Lebanon. Dakwaan itu dikuatkan lagi apabila Saad al-Hariri membuat pengumuman perletakan jawatan dari Riyadh, Arab Saudi atas dakwaan terdapat cubaan membunuh beliau.

Saad juga menuduh Iran melalui Hezbollah cuba menimbulkan kekacauan pada kestabilan politik Lebanon, dengan tindakan Hezbollah dilihat sebagai cuba melahirkan satu negara baru dalam Lebanon.

Presiden Lebanon, Michael Aoun menolak perletakan jawatan tersebut selagi tidak dibuat di dalam negara Lebanon sendiri dan wakil Hezbollah, Hassan Nasrallah menuduh perletakan jawatan itu sebagai satu arahan Arab Saudi oada Saad al-Hariri.

Pada 5 November 2017, kerajaan Arab Saudi mengumumkan yang mereka telah berjaya menembak jatuh peluru berpandu yang sedang menuju ke Riyadh. Pihak Houthi yang beroperasi di Yemen dalam melawan pengaruh Arab Saudi ke atas Yemen, mengaku bertanggungjawab atas serangan itu.

Setelah dianalisa, peluru berpandu tersebut didapati dibuat di Iran serta diseludup masuk ke Yemen bagi digunakan oleh kumpulan Houthi dalam menentang Arab Saudi. Kerajaan Arab Saudi mengumumkan yang mereka menganggap tindakan Iran menyeludup masuk peluru berpandu itu sebagai satu bentuk pengisytiharan perang dan akan bertindak balas.

Pada 7 haribulan November 2017, kerajaan Arab Saudi mengumumkan tuduhan mereka ke atas kerajaan Lebanon dan mengecam gerakan Hezbollah. Menteri Arab Saudi, Thamer al-Sabhan berkata tindakan agresif Hezbollah dianggap sebagai satu ancaman pada kerajaan Arab Saudi serta diambil sebagai satu bentuk pengistiharan perang oleh kerajaan Lebanon kepada Arab Saudi.

Beliau menggesa rakyat Lebanon supaya memilih untuk mengekalkan keamanan atau terus melantik Hezbollah yang pro-Iran dalam kerajaan mereka.

Putera Mohammed bin Salman memang sejak dulu gemar mengkritik pengaruh Iran di Timur Tengah dengan pengikut-pengikut beliau sudah memulakan kempen anti-Iran dalam beberapa bulan ini. Dikatakan, kesemua yang berlaku ini adalah perancangan Putera Mohammed yang bertindak selaku Menteri Pertahanan Arab Saudi.

Selain daripada mengekang pengaruh luar, Putera Mohammed juga melakukan pembersihan dalam negara. Putera Mohammed telah menangkap kebanyakan seteru politik beliau yang dikatakan mengamalkan korupsi. Ahli politik dan pegawai kerajaan itu ditahan di hotel Ritz Carlton Riyadh . Ritz Carlton juga mengumumkan yang mereka tidak menerima sebarang tempahan sehingga 1 Disember 2017.

Mereka yang menginap di Ritz Carlton semasa proses tahanan berlangsung di minta mengemaskan barang-barang, berkumpul di lobi dan dihantar ke hotel lain bagi mengosongkan hotel tersebut. Pegawai Arab Saudi memberi keterangan yang tindakan menggunakan hotel diambil kerana keselamatan mereka yang ditahan lebih selamat di situ, berbanding dengan fasiliti penjara.

Dua putera Saudi telah terkorban dalam insiden ini. Putera Aziz al-Fahd, anak bongsu kepada Raja Fahd terkorban dalam pertempuran di antara pengawalnya dan pasukan keselamatan yang diarahkan menangkap beliau sementara Putera Mansour al-Muqrin, anak kepada bekas pewaris kerajaan Arab Saudi, Muqrin bin Abdulaziz Al-Saud, meninggal dunia dalam satu nahas melibatkan helikopter beberapa hari lepas.

Pihak pengkritik menganggap tindakan Putera Mohammed bin Salman ini hanyalah satu langkah pengukuhan kuasa dalaman dengan menggunakan Iran sebagai punca kepada masalah. Walaupun begitu, banyak juga pendapat menganggap yang gerakan reformasi Putera Mohammed ini adalah satu tindakan yang akan membawa Arab Saudi seiring dengan negara-negara lain di dunia.

Berjiwa muda, Putera Mohammed dilihat cuba menjadikan Arab Saudi lebih terbuka dengan dunia luar dan tidak terlalu bersikap konservatif. Selepas perlantikan beliau sebagai Putera Mahkota pada pertengahan tahun ini, aktiviti-aktiviti seperti rancangan komedi serta pertandingan trak gergasi diwujudkan. Wanita pula akan dibenarkan masuk ke stadium bermula tahun depan secara rasmi. Sambutan hari kebangsaan Arab Saudi beberapa bulan lepas juga menyaksikan wanita dibenarkan ke stadium buat pertama kali. Mulai Jun 2018 pula, golongan wanita akan dibenarkan memandu.

Apa yang masih menjadi tanda tanya ketika ini adalah adakah reformasi yang sedang digerakkan oleh Putera Mohammed bin Salman ini akan berhasil? Persoalan lebih besar pula melibatkan kemungkinan terjadinya perang di antara Arab Saudi dan Iran akibat pengaruh Putera Mohammed ini. Walaupun peluang peperangan tercetus masih dilihat rendah, tahap kesihatan Raja Salman yang semakin menurun mungkin mempercepatkan kenaikan Putera Mohammed ke takhta kerajaan Arab Saudi.

Adakah agenda anti Iran yang telah beliau yang telah dilaungkan selama ini akan mencapai ke satu tahap yang lebih tinggi?


Inilah sistem kestabilan sosial yang menyebabkan 61 juta kanak-kanak terabai di China (Hukou)

Betapa beruntungnya kita mudah hendak berpindah ke mana-mana bandar di dalam Malaysia. Andai kata misalnya anda dilahirkan di sebuah bandar bernama Durian Burung di utara tanah air dan anda mendapat peluang pekerjaan atau tawaran pengajian di Johor, anda boleh dengan mudahnya berangkat ke situ tanpa perlu memohon sebarang dokumen khas ataupun pasport. Namun, tidak semua masyarakat dalam dunia ini mempunyai kelebihan yang sama.

Di tanah besar China misalnya, sekiranya anda dilahirkan di Guangxi dan anda ingin berhijrah ke Shanghai atas sebab peluang pekerjaan, anda memerlukan sebuah pasport dalaman yang dikenali sebagai Hukou.

Dalam bahasa ringkasnya, sistem Hukou ini merupakan pasport dalaman yang diwajibkan bagi setiap rakyat China sekiranya mereka ingin berhijrah ke bandar lain.

Pada asalnya, sistem Hukou ini ditubuhkan pada tahun 1958 untuk memastikan kestabilan sosial, ekonomi dan politik negara China. Pada awal penubuhan Republik Rakyat China, ekonomi negara tersebut banyak bergantung kepada sektor pertanian. Jadi, untuk memajukan sektor perindustrian, kerajaan China telah mengambil keputusan untuk mencontohi kerajaan negara jiran mereka, Soviet, dengan memberi lebih tumpuan kepada industri berat.

Demi mencapai matlamat mereka, harga produk pertanian menjadi sangat murah, tetapi sebaliknya harga produk industri berat pula menjadi sangat mahal. Untuk memastikan keseimbangan antara kedua-dua sektor ini, kerajaan China telah mengehadkan pertukaran sumber, penghijrahan manusia dan tenaga kerja antara sektor pertanian ke sektor industri, serta antara bandar dan luar bandar.

Jadi secara umumnya, sistem Hukou mewajibkan mereka yang lahir di sesuatu negeri untuk tinggal dan bekerja mengikut bidang perusahaan negeri tersebut.

Sekiranya mereka berkeras untuk pergi juga ke Beijing misalnya, tanpa Hukou, mereka tidak boleh bekerja, mendapat bantuan atau khidmat kerajaan, tidak boleh sambung pengajian, tidak boleh memanfaatkan perkhidmatan kesihatan dan sebagainya. Dalam bahasa mudah, tanpa Hukou, mereka dianggap sebagai PATI (pendatang asing tanpa izin) di Beijing.

Nampak seperti mudah, namun Hukou merupakan dokumen yang sangat sukar untuk dipohon terutama sekali bagi mereka yang ingin berhijrah daripada luar bandar ke bandar. Setiap tahun, kuota dan syarat untuk memohon Hukou diperketatkan.

Banyak kesan buruk Hukou yang telah berjaya mencuri perhatian dunia, antaranya ialah kebuluran dan kemiskinan di luar bandar. Namun, logiknya, seiring dengan peredaran waktu, semestinya kesan negatif sistem ini berjaya ditangani, bukan?

Tetapi, hasil soal selidik pada tahun 2016 benar-benar mengejutkan dunia apabila direkodkan seramai 61 juta kanak-kanak dibiarkan membesar tanpa ibu bapa di China. Kebanyakannya bukanlah anak hasil perhubungan luar nikah atau anak yatim kematian ibu bapa. Apabila disoal, ternyata mereka mempunyai sekurang-kurangnya sepasang ibu bapa dan juga ahli keluarga yang lain. Jadi, sebab apakah yang menyebabkan mereka ditinggalkan keseorangan? Jawapannya ialah sistem Hukou.

Disebabkan sistem Hukou yang mewujudkan jurang besar antara bandar dan luar bandar, majoriti rakyat China yang tinggal di kawasan perkampungan hidup dalam keadaan miskin dan sukar untuk mendapat akses kepada pelbagai kemudahan. Oleh itu, salah satu cara untuk mengubah nasib keluarga adalah dengan berhijrah ke bandar besar untuk bekerja. Namun perbelanjaan untuk pindah memerlukan belanja yang besar dan permohonan Hukou juga rumit dan sukar. Jadi, jalan mudah adalah dengan meninggalkan terus anak-anak di kampung bersama datuk dan nenek ataupun bersendirian.

Kebanyakan kanak-kanak yang ditinggalkan hanya bertemu dengan ibu bapa mereka setahun sekali sahaja pada perayaan Tahun Baru Cina. Tetapi yang lebih menyedihkan, ada segelintir anak yang langsung tak pernah bertemu ibu bapa bahkan lebih menyedihkan tidak mengenali langsung siapa ibu bapa mereka. Bagi yang bernasib baik, datuk, nenek ataupun saudara mara yang lain sanggup menjaga mereka. Namun, sebilangan besar mereka diselisih oleh kaum keluarga sendiri atas faktor kemiskinan dan bebanan hidup.

Pelbagai inisiatif telah dibuat, antaranya dengan menubuhkan rumah anak yatim atau rumah perlindungan khas dan sesi kaunseling untuk membantu anak-anak bernasib malang ini.

Hakikatnya, keperitan hidup juga memaksa anak-anak ini untuk berhenti sekolah atau tidak bersekolah langsung. Mereka juga terpaksa bekerja dan menjaga datuk atau nenek mereka yang semakin dimamah usia.

Sememangnya setiap negara mempunyai cara tersendiri untuk mencapai kemajuan. Pada generasi terdahulu, sistem Hukou merupakan cara terbaik bagi memulih keadaan ekonomi mereka. Namun, hari ini sistem Hukou telah membuktikan kepada dunia bahawa disebalik kemajuan dan kemakmuran yang mereka kecapi hari ini, ada pihak yang terpaksa menanggung kesan buruk dan trauma sepanjang hayat mereka. Mungkin pada pandangan kita, semuanya nampak buruk dan negatif tetapi mungkin bagi mereka, hujan emas di negara orang, lebih baik hujan batu di negera sendiri.


Manusia Dijangkakan Mampu Berkomunikasi Dengan Alien Seawal 10 Tahun Akan Datang

Ramai pasti terkejut apabila membaca tajuk ini kerana hampir semua orang mempercayai bahawa kewujudan alien hanyalah mitos semata-mata. Tiada sapa yang dapat buktikan kewujudan alien namun tiada juga mampu membuktikan bahawa alien tidak wujud.

Hari ini iluminasi ingin berkongsi satu topik yang menarik diperdebatkan oleh pakar fizik dalam bahagian kosmologi, Dr. Stephen Hawking dan juga pakar-pakar dan presiden METI (Messaging Extraterrestrial Intelligence) iaitu sebuah organisasi yang sedang cuba berkomunikasi dengan alien selain mengkaji kewujudan makhluk lain di luar angkasa dan alam semesta yang kita tinggal hari ini.

Presiden METI iaitu Dr. Douglas Vakoch telah mengetuai organisasi ini dalam mengkaji kewujudan alien ini. Mereka telah menghantar signal radio ke luar angkasa lepas dan sedang mengharapkan agar mereka akan mendapat respons daripada pihak luar angkasa tersebut. Dia menjangka kita mampu berkomunikasi dengan alien dalam jangka masa 10-20 tahun jika kita mampu bersabar dalam tempoh itu.

Namun, tindakan presiden METI mendapat kritikan ramai pihak terutamanya daripada pakar kosmologi iaitu Dr. Stephen Hawking. Dia berkata bahawa kita perlu membuat langkah yang bijak kerana jika kita cuba membuat hubungan dengan hidupan di luar angkasa, berkemungkinan besar mereka lebih bijak dan mempunyai teknologi yang lebih hebat daripada manusia.

Ini boleh membahayakan manusia kerana kita tidak mengetahui kemampuan alien-alien atau makhluk-makhluk yang wujud di luar angkasa lepas. Dr. Vakoch dengan teknologi yang kita ada, kita mampu menemui hidupan di luar bumi terutamanya di kosmo (luar angkasa) tetapi ini menimbulkan banyak persoalan kerana jika wujud sekali pun, adakah kita patut cuba membuat hubungan dengan mereka?

Selain menjadi presiden METI, Dr Vakoch juga merupakan seorang ahli aktif bagi Institut Antarabangsa bagi Undang-Undang Angkasa Lepas selain merupakan pengerusi Akademi Angkasawan Antarabangsa (IAA). Dalam temu ramah bersama Futurism, dia berkata semasa Frank Drake (ahli astronomi) membuat pencariannya pada tahun 1960 tentang makhluk asing, dia hanya menghantar satu frekuensi.

Frank juga telah mengawasi asteroid selain menghantar signal ke angkasa lepas dalam membuat percubaan untuk menghubungi makhluk asing. Pada zaman sekarang, kita boleh menghantar berbillion billion jenis frekuensi ke luar angkasa jika dibandingkan pada setengah abad lalu yang hanya mampu mengeluarkan satu frekuensi.

Tindakan METI dan Dr Vakoch ini mendapat tentangan ramai orang kerana mereka telah diberi amaran oleh ramai pihak tentang tahap kepandaian makhluk asing ini mungkin akan membawa padah. Ramai pihak yang menganggap tindakan METI dan Dr Vakoch ini merupakan tindakan yang kurang bijak kerana akan membahayakan seluruh umat manusia.

Dr Stephen Hawking juga berkata " jika kita cuba untuk menghubungi makhluk asing ini, mereka mungkin berkali-kali ganda lebih berkuasa daripada kita dan mereka juga mungkin hanya melihat kita seperti kita melihat bakteria". Namun, apa yang dikatakan oleh Dr Hawking ini tidak diambil mudah oleh Dr Vakoch.

"Jika seorang ahli fizik yang hebat sudah berkata kita "apa pun anda buat, kita tidak mahu alien datang ke bumi", sudah tentu anda akan mengambil perkara ini dengan secara serius." kata Dr Vakoch. Namun dia juga percaya yang jika makhluk asing wujud sekalipun, mereka tidak akan memusnahkan kita.

Dr Vakoch percaya bahawa jika mereka memusnahkan kita, mereka sudah tentu melakukannya dari dulu lagi. Kita sudah menghantar signal radio selama 78 tahun dan jika wujud tamadun lain di angkasa lepas, sudah tentu mereka mendapat signal kita. Sejak dua setengah billion alam semesta wujud, semua makhluk mengetahui terdapat hidupan di bumi kerana adanya oksigen.

Namun jika terdapat makhluk asing di luar angkasa lepas yang takutkan persaingan, sudah tentu mereka telah memusnahkan kita dari dulu lagi. Dr Vakoch juga percaya bahawa lebih baik jika kita menyiapkan strategi untuk menjadi kawan kepada makhluk asing ini jika mereka dalam perjalanan datang ke bumi.

Stephen Hawking masih lagi percaya bahawa jika adanya makhluk asing, umat manusia akan dimusnahkan daripada bumi. Mereka akan menghantar tentera mereka untuk menghapuskan kita tidak kira cara apa sekalipun. Berlainan pula dengan saintis lain yang mempercayai ini merupakan satu tindakan membawa umat manusia ke satu tahap yang lebih hebat.